Návrh

ZÁKON

z ....... 2026,

ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone:


Čl. I

Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení zákona č. 330/2007 Z. z., zákona č. 643/2007 Z. z., zákona č. 215/2008 Z. z., zákona č. 466/2008 Z. z., zákona č. 317/2009 Z. z., zákona č. 180/2011 Z. z., zákona č. 185/2014 Z. z., zákona č. 219/2014 Z. z., zákona č. 310/2014 Z. z., zákona č. 131/2015 Z. z., zákona č. 175/2015 Z. z., zákona č. 378/2015 Z. z., zákona č. 91/2016 Z. z., zákona č. 125/2016 Z. z., zákona č. 351/2017 Z. z., zákona č. 61/2018 Z. z., zákona č. 177/2018 Z. z., zákona č. 231/2019 Z. z., zákona č. 89/2020 Z. z., zákona č. 331/2020 Z. z., zákona č. 310/2021 Z. z., zákona č. 418/2021 Z. z., zákona č. 199/2022 Z. z., zákona č. 345/2022 Z. z., zákona č. 376/2022 Z. z., zákona č. 50/2023 Z. z., zákona č. 192/2023 Z. z., zákona č. 40/2024 Z. z., zákona č. 176/2024 Z. z., zákona č. 376/2024 Z. z., zákona č. 141/2025 Z. z., zákona č. 157/2025 Z. z., zákona č. 242/2025 Z. z., zákona č. 323/2025 Z. z. a zákona č. 406/2025 Z. z. sa mení a dopĺňa takto:

1. Poznámka pod čiarou k odkazu 2 znie:
„2) Zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov.“.

2. Za § 2 sa vkladá § 2a, ktorý vrátane nadpisu nad paragrafom znie:
,,Vykonávanie opatrení sociálnoprávnej ochrany detí a sociálnej kurately
§ 2a

Na účely tohto zákona je výkonom opatrení sociálnoprávnej ochrany detí a sociálnej kurately orgánom sociálnoprávnej ochrany detí a sociálnej kurately
a) zhodnotenie situácie dieťaťa a rodiny a posúdenie možností rodičov, ďalších príbuzných a iných blízkych osôb dieťaťa riešiť situáciu dieťaťa a rodiny na účely určenia miery ohrozenia dieťaťa,
b) vykonávanie opatrení podľa plánu sociálnej práce s dieťaťom, jeho rodičmi alebo osobou, ktorá sa osobne stará o dieťa,
c) vykonávanie opatrení podľa plánu sociálnej práce s plnoletou fyzickou osobou,
d) plnenie úloh v oblasti sprostredkovania pestúnskej starostlivosti alebo osvojenia3aaa) (ďalej len „náhradná rodinná starostlivosť“).“.

Poznámka pod čiarou k odkazu 3aaa znie:
„3aaa) Dohovor o ochrane detí a o spolupráci pri medzištátnych osvojeniach (oznámenie Ministerstva zahraničných vecí Slovenskej republiky č. 380/2001 Z. z.)
§ 44 ods. 3 písm. b), § 48 až 53, § 97 až 109 zákona č. 36/2005 Z. z. o rodine a o zmene a doplnení niektorých zákonov v znení neskorších predpisov.“.

3. Nadpis nad § 3 sa vypúšťa.

4. V poznámke pod čiarou k odkazu 3aa sa vypúšťajú slová „o rodine a o zmene a doplnení niektorých zákonov“. 

5. V § 3 ods. 3 sa na konci pripája táto veta: „Ak orgán sociálnoprávnej ochrany detí a sociálnej kurately pri voľbe opatrení sociálnoprávnej ochrany detí a sociálnej kurately podľa prvej vety nezvolil opatrenia na zabezpečenie výchovy a všestranného vývinu dieťaťa jeho rodičmi, z určenia a posúdenia najlepšieho záujmu dieťaťa musí byť zrejmé, aké skutočnosti bral do úvahy, aké možnosti riešenia situácie dieťaťa zvažoval a aké sú dôvody pre voľbu opatrenia sociálnoprávnej ochrany detí a sociálnej kurately z hľadiska najlepšieho záujmu dieťaťa.“.

6. Za § 4 sa vkladá § 4a, ktorý vrátane nadpisu znie:
,,§ 4a
Vykonávanie úloh orgánu sociálnoprávnej ochrany detí a sociálnej kurately, ktoré nie sú opatreniami sociálnoprávnej ochrany detí a sociálnej kurately

Orgán sociálnoprávnej ochrany detí a sociálnej kurately vykonáva metódami, technikami a postupmi podľa § 3 ods. 1 aj úlohy, ktoré nie sú opatreniami sociálnoprávnej ochrany detí a sociálnej kurately, a to najmä
a) úlohy na účely výkonu opatrovníka podľa osobitného predpisu,4a)  
b) úlohy na základe požiadania súdu na účely konania vo veci starostlivosti súdu o maloletých; tým nie je dotknuté plnenie úloh, ktoré sú vykonávané ako súčasť opatrení sociálnoprávnej ochrany detí a sociálnej kurately podľa § 2a,
c) zisťovanie názoru dieťaťa podľa § 21,
d) sprostredkovanie výkonu oprávnení subjektov podľa osobitných predpisov,4b) ak situáciu dieťaťa a jeho rodiny nie je potrebné riešiť opatreniami podľa § 2a písm. b),
e) poskytovanie sociálneho poradenstva mladému dospelému do ukončenia štúdia na strednej škole, ak o to požiada.“.

Poznámky pod čiarou k odkazom 4a a 4b znejú:
„4a) § 31 ods. 2 a 3 zákona č. 36/2005 Z. z.
4b) Napríklad zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákon č. 448/2008 Z. z. o sociálnych službách a o zmene sa doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov.“.

7. V § 7 odsek 1 znie:
„(1) Každý  je povinný oznámiť orgánu sociálnoprávnej ochrany detí a sociálnej kurately porušenie práv dieťaťa. Ak z oznámenia podľa prvej vety vyplýva, že vec nepatrí do pôsobnosti orgánu sociálnoprávnej ochrany a sociálnej kurately, orgán sociálnoprávnej ochrany a sociálnej kurately postúpi oznámenie príslušnému orgánu, o čom informuje oznamovateľa, ak je známy.“.

8. § 8 sa dopĺňa odsekmi 3 a 4, ktoré znejú:
„(3) Dieťa má právo
a) na poskytnutie informácií o vykonávaných opatreniach sociálnoprávnej ochrany detí a sociálnej kurately s prihliadnutím na jeho vek a rozumovú vyspelosť; dieťaťu so zdravotným postihnutím7a) sa informácie poskytujú v prístupnej forme a spôsobom zodpovedajúcim jeho individuálnym potrebám,
b) vyjadriť názor k vykonávaným opatreniam sociálnoprávnej ochrany detí a sociálnej kurately; názoru dieťaťa sa pri výkone opatrení sociálnoprávnej ochrany detí a sociálnej kurately venuje náležitá pozornosť primerane jeho veku a rozumovej vyspelosti.

(4) Dieťaťu musí byť poskytnutá potrebná pomoc na pochopenie informácie a pri vyjadrení názoru podľa odseku 3 primeraná jeho veku, rozumovej vyspelosti a zdravotnému postihnutiu.“.

Poznámka pod čiarou k odkazu 7a znie:
„7a) Dohovor o právach osôb so zdravotným postihnutím (oznámenie Ministerstva zahraničných vecí Slovenskej republiky č. 317/2010 Z. z.).“.

9. V § 11 odsek 2 znie:
„(2) Ak je potrebný výkon opatrení sociálnoprávnej ochrany detí a sociálnej kurately pre dieťa na obmedzenie a odstraňovanie negatívnych vplyvov rozvodu alebo rozchodu rodičov na dieťa, orgán sociálnoprávnej ochrany detí a sociálnej kurately navrhne 
a) poskytnutie alebo zabezpečenie poskytnutia
1. sociálneho poradenstva
1a. dieťaťu,
1b. rodičovi dieťaťa,
1c. dieťaťu a jeho rodičovi,
2. psychologického poradenstva
2a. dieťaťu,
2b. rodičovi dieťaťa,
2c. dieťaťu a jeho rodičovi,
b) vykonanie iných opatrení podľa tohto zákona.“.

10. V § 11 odsek 6 znie:
„(6) Odborné metódy podľa odseku 3 písm. b) tretieho bodu je možné vykonávať aj ako výchovný program alebo sociálny program.“.

11. V § 11 sa vypúšťa odsek 7.

12. Za § 11 sa vkladá § 11a, ktorý vrátane nadpisu znie:
„§ 11a
Rodinná konferencia a prípadová konferencia

(1) Na účely zhodnotenia situácie dieťaťa a rodiny a na účely obmedzenia a odstraňovania negatívnych vplyvov, ktoré ohrozujú psychický vývin, fyzický vývin alebo sociálny vývin dieťaťa, sa  organizuje rodinná konferencia alebo prípadová konferencia v rámci ustanoveného účelu, a to v spolupráci s
a) dieťaťom, ak je to vzhľadom na jeho vek a rozumovú vyspelosť vhodné,
b) rodičmi dieťaťa,
c) osobou, ktorá sa osobne stará o dieťa,
d) inou blízkou osobou dieťaťa,
e) akreditovaným subjektom, ak vykonáva alebo v posledných dvanástich kalendárnych mesiacoch vykonával opatrenia sociálnoprávnej ochrany detí a sociálnej kurately pre dieťa alebo rodinu, a
f) podľa povahy situácie s ďalšou prizvanou osobou, najmä so zariadením, školou, školským zariadením, poskytovateľom zdravotnej starostlivosti a obcou.

(2) Orgán sociálnoprávnej ochrany detí a sociálnej kurately organizuje rodinnú konferenciu alebo prípadovú konferenciu 
a) na základe informácií o dieťati, pre ktoré nevykonáva opatrenia sociálnoprávnej ochrany detí a sociálnej kurately, ak nemožno vylúčiť ohrozenie dieťaťa; prednosť má organizovanie rodinnej konferencie,
b) pred podaním návrhu na súd na uloženie výchovného opatrenia, nariadenie ústavnej starostlivosti alebo na nariadenie neodkladného opatrenia vo veciach osobnej starostlivosti o maloletého podľa osobitného predpisu,9ba) ak je to možné a ak návrh na takéto opatrenie nebol výsledkom rodinnej konferencie alebo prípadovej konferencie,
c) v priebehu konania súdu vo veci uloženia výchovného opatrenia,9bb) vo veci nariadenia ústavnej starostlivosti9bc) alebo vo veci nariadenia neodkladného opatrenia, ktorým bolo dieťa umiestnené vo výchovnom zariadení,9bd) ak nebolo možné zorganizovať rodinnú konferenciu alebo prípadovú konferenciu podľa písmena b),
d) pri zmene pomerov dieťaťa, ak je to potrebné na účely plánu podľa § 93aa ods. 2,
e) pred ukončením výkonu opatrení sociálnoprávnej ochrany detí a sociálnej kurately, ak výkon opatrení pre dieťa neskončil dovŕšením plnoletosti dieťaťa, smrťou dieťaťa alebo presťahovaním dieťaťa do cudziny.

(3) Zariadenie organizuje
a) rodinnú konferenciu alebo prípadovú konferenciu, ak je
1. dieťa prijaté do zariadenia na základe rozhodnutia súdu o nariadení neodkladného opatrenia, a ak nebolo možné zorganizovať rodinnú konferenciu alebo prípadovú konferenciu podľa odseku 2 písm. b), a to do štyroch týždňov od prijatia dieťaťa; to sa nevzťahuje na zariadenie s resocializačným programom,
2. to potrebné na výkon opatrení pobytovou formou, ambulantnou formou alebo terénnou formou v zariadení,
b) rodinnú konferenciu na základe odporúčania orgánu sociálnoprávnej ochrany detí a sociálnej kurately podľa § 73 ods. 6 písm. c).

(4) Orgán sociálnoprávnej ochrany detí a sociálnej kurately postupuje podľa odsekov 1 a 2, aj ak sú pre dieťa vykonávané opatrenia pobytovou formou v zariadení alebo vo výchovnom zariadení na základe rozhodnutia súdu.

(5) Z rodinnej konferencie a prípadovej konferencie sa vyhotoví záznam s ustanovenými náležitosťami. 

(6) Orgán sociálnoprávnej ochrany detí a sociálnej kurately v spisovej dokumentácii podľa § 96b sa zaznamená 
a) stručné zdôvodnenie, prečo sa rozhodol pre voľbu rodinnej konferencie alebo pre voľbu prípadovej konferencie,
b) dôvod, pre ktorý nebolo možné zorganizovať rodinnú konferenciu alebo prípadovú konferenciu pred podaním návrhu na súd podľa odseku 2 písm. b).

(7) Ak je to potrebné na výkon opatrení sociálnoprávnej ochrany detí a sociálnej kurately, akreditovaný subjekt, ktorý nie je zariadením, organizuje rodinnú konferenciu alebo prípadovú konferenciu ako súčasť vykonávaných opatrení sociálnoprávnej ochrany detí a sociálnej kurately pre dieťa.“. 

Poznámky pod čiarou k odkazom 9ba až 9bd znejú:
„9ba) § 37 a 54 zákona č. 36/2005 Z. z. v znení zákona č. 175/2015 Z. z.
§ 367 Civilného mimosporového poriadku.
9bb) § 37 zákona č. 36/2005 Z. z. v znení zákona č. 175/2015 Z. z.
9bc) § 54 zákona č. 36/2005 Z. z. v znení zákona č. 175/2015 Z. z.
9bd) § 120 zákona č. 245/2008 Z. z. v znení zákona č. 323/2025 Z. z.“.

13. § 12 až 14 vrátane nadpisu nad § 12 znejú:
„Výchovné opatrenia
[bookmark: paragraf-12.oznacenie]§ 12

(1) [bookmark: paragraf-12.odsek-1][bookmark: paragraf-12.odsek-1.text]Ak je to nevyhnutné na podporu výchovy a všestranného vývinu dieťaťa a rodič dieťaťa, osoba, ktorá sa osobne stará o dieťa, alebo dieťa nespolupracuje s orgánom sociálnoprávnej ochrany detí a sociálnej kurately pri vykonávaní opatrení sociálnoprávnej ochrany detí a sociálnej kurately, orgán sociálnoprávnej ochrany detí a sociálnej kurately uloží výchovné opatrenie ustanovené osobitným predpisom9bb) alebo toto výchovné opatrenie:
a) [bookmark: paragraf-12.odsek-1.pismeno-a.text][bookmark: paragraf-12.odsek-1.pismeno-a]upozorní vhodným spôsobom dieťa, rodiča dieťaťa alebo osobu, ktorá sa osobne stará o dieťa, ak svojím správaním môžu ohroziť alebo narušiť priaznivý psychický vývin, fyzický vývin a sociálny vývin dieťaťa,
b) [bookmark: paragraf-12.odsek-1.pismeno-d.oznacenie][bookmark: paragraf-12.odsek-1.pismeno-d]uloží dieťaťu, rodičovi dieťaťa alebo osobe, ktorá sa osobne stará o dieťa, povinnosť strpieť
1. vykonanie diagnostiky na účel zhodnotenia situácie dieťaťa a rodiny orgánom sociálnoprávnej ochrany detí a sociálnej kurately, zariadením alebo akreditovaným subjektom, ak je to nevyhnutné na voľbu a uplatňovanie opatrenia sociálnoprávnej ochrany detí a sociálnej kurately,
2. poskytnutie
2a. odbornej metódy podľa § 11 ods. 3 písm. b) orgánom sociálnoprávnej ochrany detí a sociálnej kurately, zariadením alebo akreditovaným subjektom,
2b. odbornej činnosti zodpovedajúcej činnosti podpornej úrovne tretieho stupňa9be) v príslušnom zariadení poradenstva a prevencie,9bf)
c) uloží rodičovi dieťaťa alebo osobe, ktorá sa osobne stará o dieťa, povinnosť zabezpečiť sebe alebo pre dieťa odbornú pomoc u poskytovateľa zdravotnej starostlivosti,
d) [bookmark: paragraf-12.odsek-1.pismeno-d.text]uloží dieťaťu, rodičovi dieťaťa alebo osobe, ktorá sa osobne stará o dieťa, povinnosť zúčastniť sa na výchovnom programe alebo na sociálnom programe podľa § 11 ods. 6.
[bookmark: paragraf-12.odsek-2]
(2) [bookmark: paragraf-12.odsek-2.text]Orgán sociálnoprávnej ochrany detí a sociálnej kurately nemôže rozhodnutím o uložení výchovného opatrenia odňať dieťa z osobnej starostlivosti rodičov alebo osoby, ktorá sa osobne stará o dieťa, a uložiť rodičom dieťaťa alebo osobe, ktorá sa osobne stará o dieťa, povinnosť podľa osobitného predpisu.9c)
[bookmark: paragraf-12.odsek-3.oznacenie][bookmark: paragraf-12.odsek-3]
(3) [bookmark: paragraf-12.odsek-3.text]V rozhodnutí o uložení výchovného opatrenia orgán sociálnoprávnej ochrany detí a sociálnej kurately určí subjekt, ktorý výchovné opatrenie vykoná, rozsah výchovného opatrenia vyjadrený v hodinách a obdobie, po uplynutí ktorého zhodnotí účinky výchovného opatrenia; rozsah výchovného opatrenia vyjadrený v hodinách a obdobie, po uplynutí ktorého budú zhodnotené účinky výchovného opatrenia, orgán sociálnoprávnej ochrany detí a sociálnej kurately určí v súčinnosti so subjektom, ktorý má výchovné opatrenie vykonať.

(4) Ak výchovné opatrenie podľa odseku 1 vykonáva zariadenie poradenstva a prevencie alebo akreditovaný subjekt, ktorý opatrenia podľa tohto zákona nevykonáva v centre, § 60 ods. 1 písm. a), b) a d) sa vzťahuje rovnako.

(5) [bookmark: paragraf-12.odsek-4.text]Ak dieťaťu bolo uložené výchovné opatrenie podľa odseku 1 písm. d), môže orgán sociálnoprávnej ochrany detí a sociálnej kurately, ak je to vhodné a účelné, ponúknuť rodičovi dieťaťa alebo osobe, ktorá sa osobne stará o dieťa, účasť na výchovnom programe alebo na sociálnom programe.

(6) Dieťaťu, rodičovi dieťaťa a osobe, ktorá sa osobne stará o dieťa, musí byť poskytnutá pomoc na odstránenie príčin, pre ktoré bolo uložené výchovné opatrenie. Pri poskytovaní pomoci na odstránenie príčin, pre ktoré bolo uložené výchovné opatrenie, musia byť využité všetky metódy, techniky a postupy sociálnej práce v závislosti od povahy týchto príčin.

 § 13

Orgán sociálnoprávnej ochrany detí a sociálnej kurately môže v rozhodnutí určiť akreditovaný subjekt, obec alebo inú právnickú osobu alebo fyzickú osobu, ktorí majú spolupôsobiť pri výkone výchovného opatrenia podľa § 12 ods. 1 písm. b) až d); orgán sociálnoprávnej ochrany detí a sociálnej kurately môže akreditovaný subjekt alebo inú právnickú osobu alebo fyzickú osobu určiť po ich predchádzajúcom súhlase.

§ 14

(1) Plnenie účelu výchovného opatrenia sa vyhodnocuje 
a) podľa plánu sociálnej práce s dieťaťom, jeho rodičmi alebo osobou, ktorá sa osobne stará o dieťa, najmenej raz za tri mesiace, ak písmeno b) neustanovuje inak,
b) po uplynutí obdobia, ktoré je uvedené v rozhodnutí o uložení výchovného opatrenia podľa § 12 ods. 3, ak ide o výchovné opatrenie podľa § 12 ods. 1 písm. a) alebo o výchovné opatrenie, ktorým je napomenutie podľa osobitného predpisu9d) a ktoré uložil orgán sociálnoprávnej ochrany detí a sociálnej kurately; vyhodnotenie sa uvedie v spisovej dokumentácii podľa § 96b.

(2) Ak orgán sociálnoprávnej ochrany detí a sociálnej kurately z vlastnej činnosti alebo pri vyhodnocovaní podľa odseku 1 zistí, že výchovné opatrenie podľa § 12 ods. 1 písm. b) až d) alebo výchovné opatrenie, ktorým je uloženie povinnosti podrobiť sa sociálnemu poradenstvu alebo inému odbornému poradenstvu podľa osobitného predpisu9b) a ktoré uložil orgán sociálnoprávnej ochrany detí a sociálnej kurately, neplní svoj účel, vyzve povinnú osobu na plnenie povinnosti v určenej lehote. Ak orgán sociálnoprávnej ochrany detí a sociálnej kurately vyzval povinnú osobu podľa prvej vety počas vyhodnocovania plnenia účelu výchovného opatrenia podľa odseku 1 písm. a), výzva sa písomne zaznamená v spisovej dokumentácii podľa § 96b.

(3) Pri zabezpečovaní účelu výchovného opatrenia orgán sociálnoprávnej ochrany detí a sociálnej kurately spolupracuje s inými orgánmi štátnej správy, obcou, školou, školským zariadením, zariadením, poskytovateľom sociálnej služby, poskytovateľom zdravotnej starostlivosti a akreditovaným subjektom.“.

Poznámky pod čiarou k odkazu 9be a 9bf znejú:
„9be) § 131 ods. 4 písm. a) až c), e), g) a h) zákona č. 245/2008 Z. z. v znení neskorších predpisov.
9bf) § 133 ods. 1 zákona č. 245/2008 Z. z. v znení zákona č. 415/2021 Z. z.
§ 1 ods. 2 až 4 vyhlášky Ministerstva školstva, vedy, výskumu a športu Slovenskej republiky č. 24/2022 Z. z. o zariadeniach poradenstva a prevencie.“.

14. V § 15 odsek 2 znie:
„(2) Orgán sociálnoprávnej ochrany detí a sociálnej kurately zruší výchovné opatrenie, ktoré uložil, okrem výchovného opatrenia podľa § 12 ods. 1 písm. a) alebo výchovného opatrenia, ktorým je napomenutie podľa osobitného predpisu,9d) ak splnilo svoj účel. Po zrušení výchovného opatrenia orgánom sociálnoprávnej ochrany detí a sociálnej kurately alebo súdom, orgán sociálnoprávnej ochrany detí a sociálnej kurately overí, či trvajú účinky výchovného opatrenia; výsledok overenia sa uvedie v spisovej dokumentácii podľa § 96b.“.

15. V § 17 odsek 1 znie:
„(1) Orgán sociálnoprávnej ochrany detí a sociálnej kurately pri výkone opatrení sociálnej kurately v závislosti od závažnosti problému a situácie, v ktorej sa dieťa nachádza,
a) vo vzťahu k dieťaťu podľa § 16 písm. b)
1. plní úlohy v trestnom konaní podľa osobitných predpisov,13)
2. zisťuje a oznamuje orgánom činným v trestnom konaní a súdu dôležité skutočnosti o vývine mladistvého, životných udalostiach, ktoré ovplyvnili jeho správanie, vzťahoch v rodine alebo v škole, jeho rodinných pomeroch, rodinnom prostredí a sociálnom prostredí,
3. udržiava kontakt s mladistvým počas výkonu trestu odňatia slobody, výkonu väzby, výkonu ochrannej výchovy a výkonu detencie a spolupôsobí pri jeho prevýchove a riešení jeho osobných problémov, rodinných problémov a sociálnych problémov,
4. podieľa sa na príprave mladistvého na prepustenie z výkonu trestu odňatia slobody, výkonu väzby, výkonu ochrannej výchovy a výkonu detencie,
5. pôsobí na rodinné prostredie mladistvého a pripravuje rodinu na návrat mladistvého do rodiny a pomáha mladistvému po prepustení z výkonu trestu odňatia slobody, výkonu väzby, výkonu ochrannej výchovy a výkonu detencie, najmä pri uľahčení návratu do rodiny, hľadaní možností pokračovať v ďalšej príprave na povolanie, hľadaní zamestnania a riešení osobných problémov a vzťahových problémov,
b) vo vzťahu k dieťaťu podľa § 16 písm. c) v priestupkovom konaní
1. plní úlohy podľa osobitného predpisu,13a)
2. poskytuje mu pomoc, ak je to vzhľadom na povahu priestupku potrebné,
3. navrhuje účasť mladistvého na probačnom programe alebo inom výchovnom programe,13b) ak je to vzhľadom na osobu mladistvého vhodné a účelné,
c) vo vzťahu k dieťaťu podľa § 16 písm. e) a f) motivuje k diagnostike a liečbe, udržiava kontakt s dieťaťom počas liečby a resocializačného programu a pomáha dieťaťu po ukončení liečby a resocializačného programu,
d) vo vzťahu k dieťaťu podľa § 16, ktoré je umiestnené vo výchovnom zariadení,9bd)
1. spolupracuje s výchovným zariadením a spolupôsobí pri starostlivosti zameranej na prevenciu alebo na odstraňovanie prejavov rizikového správania dieťaťa,
2. udržiava s dieťaťom osobný kontakt podľa § 32 ods. 3 písm. c),
3. podieľa sa na vyhodnocovaní a úprave individuálneho reedukačného programu podľa osobitného predpisu,13c)
4. podieľa sa na príprave dieťaťa na prepustenie z výchovného zariadenia a v spolupráci s výchovným zariadením a zariadením poradenstva a prevencie plánuje výkon opatrení po prepustení dieťaťa z výchovného zariadenia v pláne sociálnej práce s dieťaťom, jeho rodičmi alebo osobou, ktorá sa osobne stará o dieťa,
5. udeľuje súhlas s pobytom dieťaťa mimo výchovného zariadenia podľa osobitného predpisu,13d)
e) vykonáva pre deti podľa § 16 ďalšie opatrenia sociálnoprávnej ochrany detí a sociálnej kurately podľa tohto zákona.“.

Poznámky pod čiarou k odkazom 13b až 13d znejú:
„13b) § 19 ods. 6 zákona Slovenskej národnej rady č. 372/1990 Zb. v znení zákona č. 129/2026 Z. z.
13c) § 122 ods. 16 zákona č. 245/2008 Z. z. v znení zákona č. 323/2025 Z. z.
13d) § 124 ods. 4 písm. b) zákona č. 245/2008 Z. z. v znení zákona č. 323/2025 Z. z.“.

16. V § 17 ods. 4 prvej vete sa vypúšťajú slová „organizovaných alebo sprostredkovaných orgánom sociálnoprávnej ochrany detí a sociálnej kurately“.

17. V § 17 ods. 6 sa na konci pripája táto veta: „Ak je pre dieťa podľa § 16, jeho rodiča alebo osobu, ktorá sa osobne stará o dieťa, potrebné vykonávať opatrenia podľa § 11 ods. 3 písm. b), orgán sociálnoprávnej ochrany detí a sociálnej kurately môže zabezpečiť ich vykonávanie v zariadení podľa § 59 alebo prostredníctvom výzvy podľa § 73 ods. 5.“.

18. § 17 sa dopĺňa odsekmi 7 a 8, ktoré znejú:
„(7) Ak orgán sociálnoprávnej ochrany detí a sociálnej kurately podľa odseku 1 písm. d) piateho bodu 
a) udelil súhlas s pobytom dieťaťa mimo výchovného zariadenia, zhodnotí tento pobyt pri vyhodnocovaní a úprave individuálneho reedukačného programu,
b) neudelil súhlas s pobytom dieťaťa mimo výchovného zariadenia, dôvod nesúhlasu uvedie v spisovej dokumentácii podľa § 96b; zamestnanec orgánu sociálnoprávnej ochrany detí a sociálnej kurately vysvetlí dieťaťu dôvod nesúhlasu počas návštevy dieťaťa podľa § 32 ods. 3 písm. c).

(8) Ak sa majú pre dieťa podľa § 16, ktoré dovŕšilo 17 rokov veku, začať vykonávať opatrenia sociálnej kurately, môže opatrenia sociálnej kurately detí vykonávať zamestnanec orgánu sociálnoprávnej ochrany detí a sociálnej kurately, ktorý vykonáva opatrenia sociálnej kurately plnoletých fyzických osôb.“.

19. V § 18 ods. 1 písmeno g) znie:
„g) ak bol tehotnej žene alebo matke odložený alebo prerušený výkon trestu odňatia slobody.16a)“.

Poznámka pod čiarou k odkazu 16a znie:
„16a) § 409 ods. 3 a § 412 ods. 1 a 5 Trestného poriadku.
§ 63 ods. 2 zákona č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov.“.

20. V § 18 odsek 2 znie:
„(2) Opatrenia sociálnej kurately pre plnoletú fyzickú osobu sa vykonávajú s osobitným zreteľom na
a) mladého dospelého,
b) tehotnú ženu alebo matku, ktorej bol odložený alebo prerušený výkon trestu odňatia slobody.16a)“.

21. V § 19 ods. 1 písm. a) a j) sa vypúšťajú slová „písomný kontakt a osobný“.

22. V § 19 ods. 1 písm. d) sa za slová „liečby a“ vkladá slovo „počas“.

23. V § 19 sa za odsek 3 vkladá nový odsek 4, ktorý znie:
„(4) Ak sa v prirodzenom rodinnom prostredí plnoletej fyzickej osoby, pre ktorú sú vykonávané opatrenia sociálnej kurately, nachádza dieťa, pre ktoré sú vykonávané opatrenia sociálnoprávnej ochrany detí a sociálnej kurately, zamestnanec orgánu sociálnoprávnej ochrany detí a sociálnej kurately, ktorý vykonáva opatrenia sociálnej kurately pre plnoletú fyzickú osobu, sa podieľa na výkone opatrení sociálnoprávnej ochrany detí a sociálnej kurately pre dieťa podľa plánu sociálnej práce s dieťaťom, jeho rodičmi alebo osobou, ktorá sa osobne stará o dieťa.“.

Doterajší odsek 4 sa označuje ako odsek 5.

24. V § 20 ods. 1 sa odkaz „17)“ nahrádza odkazom „4a)“ a vypúšťa sa slovo „najmä“.

Poznámka pod čiarou k odkazu 17 sa vypúšťa.

25. V § 20 ods. 3 a § 73 ods. 2 písm. b) druhom bode sa odkaz „17)“ nahrádza odkazom „4a)“.

26. V § 23 ods. 2 písmeno e) znie:
„e) preukázateľný nesúhlas dieťaťa s osvojením, ak je dieťa vzhľadom na svoj vek a rozumovú vyspelosť schopné posúdiť dôsledky osvojenia.“.

27. § 23 sa dopĺňa odsekom 6, ktorý znie:
„(6) Ak sa orgán sociálnoprávnej ochrany detí a sociálnej kurately dozvie, že rozhodnutie súdu o osvojiteľnosti dieťaťa nadobudlo právoplatnosť, bezodkladne o tejto skutočnosti informuje zariadenie, v ktorom je dieťa umiestnené na základe rozhodnutia súdu.“.

28. § 26 vrátane nadpisu nad paragrafom znie:
„Zabezpečenie ochrany dieťaťa
§ 26

Orgán sociálnoprávnej ochrany detí a sociálnej kurately utvára podmienky na výkon opatrení sociálnoprávnej ochrany detí a sociálnej kurately tak, aby riešenie situácie dieťaťa, ktorá neznesie odklad, bolo opatreniami sociálnoprávnej ochrany detí a sociálnej kurately zabezpečované sústavne.“.

29. § 28 vrátane nadpisu znie:
„§ 28
Návrat a premiestnenie dieťaťa nachádzajúceho sa na území iného štátu bez sprievodu

(1) Orgán sociálnoprávnej ochrany detí a sociálnej kurately podľa § 73 ods. 1 na základe oznámenia Ministerstva zahraničných vecí a európskych záležitostí Slovenskej republiky alebo Centra pre medzinárodnoprávnu ochranu detí a mládeže
a) určí orgán sociálnoprávnej ochrany detí a sociálnej kurately podľa § 73 ods. 2 príslušný na výkon opatrenia, ktorým je
1. návrat dieťaťa, ktoré má obvyklý pobyt na území Slovenskej republiky a nachádza sa na území iného štátu bez sprievodu rodiča, príbuzného alebo osoby, ktorá sa osobne stará o dieťa, a na ktoré sa nevzťahuje medzinárodný dohovor,29) na územie Slovenskej republiky,
2. premiestnenie dieťaťa, ktoré sa narodilo na území iného štátu občanovi Slovenskej republiky a je opustené, na územie Slovenskej republiky,
b) oznámi Ministerstvu zahraničných vecí a európskych záležitosti Slovenskej republiky a Centru pre medzinárodnoprávnu ochranu detí a mládeže
1. opatrenia na zabezpečenie návratu alebo premiestnenia dieťaťa na územie Slovenskej republiky,
2. meno, priezvisko a dátum narodenia fyzickej osoby, ktorá pri výkone návratu alebo premiestnenia dieťaťa prevezme dieťa v cudzine; fyzickou osobou oprávnenou na prevzatie dieťaťa v cudzine je
2a. rodič dieťaťa, príbuzný dieťaťa alebo osoba, ktorá sa osobne stará o dieťa, alebo
2b. zástupca zariadenia, v ktorom na základe rozhodnutia súdu o nariadení ústavnej starostlivosti, nariadení neodkladného opatrenia, uložení výchovného opatrenia pobytovou formou alebo rozhodnutia súdu o ochrannej výchove alebo na základe rozhodnutia príslušnej inštitúcie iného štátu
2ba. je dieťa umiestnené alebo
2bb. má byť umiestnené,
3. meno a priezvisko zástupcu orgánu sociálnoprávnej ochrany detí a sociálnej kurately podľa odseku 2 písm. c),
c) koordinuje subjekty, ktoré plnia úlohy na účely zabezpečenia návratu alebo premiestnenia.

(2) Orgán sociálnoprávnej ochrany detí a sociálnej kurately podľa § 73 ods. 2
a) prepravuje alebo sprevádza dieťa a fyzickú osobu podľa odseku 1 písm. b) druhého bodu, ak je to potrebné pri prevzatí dieťaťa v cudzine,
b) zúčastňuje sa a zabezpečuje účasť fyzickej osoby podľa odseku 1 písm. b) druhého bodu pri prevzatí dieťaťa v cudzine, ak o to žiada príslušná inštitúcia iného štátu,
c) vykonáva návrat alebo premiestnenie dieťaťa, ak fyzická osoba podľa odseku 1 písm. b) druhého bodu nemôže prevziať dieťa v cudzine,
d) zabezpečuje prevzatie dieťaťa na území Slovenskej republiky fyzickou osobou podľa odseku 1 písm. b) bodu 2a., ak sa táto fyzická osoba nezúčastnila prevzatia dieťaťa v cudzine,
e) postupuje podľa osobitného predpisu,30) ak je zrejmé, že fyzická osoba podľa písmena d) neprevezme dieťa pri jeho návrate alebo premiestení na územie Slovenskej republiky.

(3) Rodič dieťaťa, osoba, ktorá sa osobne stará o dieťa, alebo zariadenie, v ktorom bolo dieťa umiestnené na základe rozhodnutia súdu podľa odseku 1 písm. b) bodu 2b. pred jeho odchodom zo Slovenskej republiky, sú povinní uhradiť príslušnému orgánu sociálnoprávnej ochrany detí a sociálnej kurately náklady na dopravu, stravu a ubytovanie zamestnancov a dieťaťa, ktoré vznikli v súvislosti s výkonom návratu alebo premiestnenia dieťaťa podľa odseku 2 písm. c).“.

30. V § 29 ods. 1 písmeno d) znie:
„d) vykonáva úkony za maloletého bez sprievodu, kým nie je maloletému bez sprievodu ustanovený poručník alebo opatrovník alebo sa ustanovený poručník alebo opatrovník neujme svojej funkcie, a to:
1. prejaví vôľu podať žiadosť o udelenie medzinárodnej ochrany podľa osobitného predpisu,31aa) ak tak neurobí maloletý bez sprievodu a je to v záujme maloletého bez sprievodu, a 
2. podá žiadosť o udelenie medzinárodnej ochrany podľa osobitného predpisu,31aa)“.

Poznámka pod čiarou k odkazu 31aa znie:
„31aa) Zákon č. 69/2026 Z. z. o medzinárodnej ochrane a o zmene a doplnení niektorých zákonov.“.

31. V § 29 ods. 1 písm. e) a § 50 ods. 6 písm. b) sa odkaz „27)“ nahrádza odkazom „31aa)“.

32. V § 29 ods. 1 písmeno f) znie:
„e) spolupracuje s
1. Medzinárodnou organizáciou pre migráciu pri zabezpečovaní návratu maloletého bez sprievodu do krajiny pôvodu alebo pri zabezpečovaní vycestovania maloletého bez sprievodu do tretej krajiny, ak maloletý bez sprievodu o takýto návrat alebo vycestovanie prejavil záujem,
2. Medzinárodným hnutím Červeného kríža a Červeného polmesiaca pri sprostredkovaní kontaktu medzi rodinnými príslušníkmi alebo pri zlúčení rodiny, ak maloletý bez sprievodu prejavil o sprostredkovanie takéhoto kontaktu záujem.“.

33. V § 29 odsek 3 znie:
„(3) Ak má maloletý bez sprievodu obvyklý pobyt na území členského štátu Európskej únie, iného štátu, ktorý je zmluvnou stranou Dohody o Európskom hospodárskom priestore, alebo Švajčiarskej konfederácie, opatrenie podľa odseku 1 písm. b) môže vykonať Centrum pre medzinárodnoprávnu ochranu detí a mládeže. Ak opatrenie podľa prvej vety vykonáva Centrum pre medzinárodnoprávnu ochranu detí a mládeže, orgán sociálnoprávnej ochrany detí a sociálnej kurately mu poskytuje súčinnosť.“.

34. V § 30 odsek 1 znie:
„(1) Ak súd rozhodol o nariadení ústavnej starostlivosti, neodkladného opatrenia alebo o uložení ochrannej výchovy alebo výchovného opatrenia, orgán sociálnoprávnej ochrany detí a sociálnej kurately koordinuje rodičov dieťaťa alebo osobu, ktorá sa osobne stará o dieťa, a zariadenie, v ktorom sa vykonáva ústavná starostlivosť, ochranná výchova, neodkladné opatrenie alebo výchovné opatrenie, určené v rozhodnutí súdu (ďalej len „zariadenie na výkon rozhodnutia súdu“) pri umiestnení dieťaťa do tohto zariadenia. Ak umiestnenie dieťa do zariadenia na výkon rozhodnutia súdu vykonáva toto zariadenie prevzatím dieťaťa v jeho prirodzenom rodinnom prostredí alebo v náhradnom rodinnom prostredí alebo od poskytovateľa zdravotnej starostlivosti, zamestnanec orgánu sociálnoprávnej ochrany detí a sociálnej kurately sa osobne zúčastňuje prevzatia dieťaťa zariadením na výkon rozhodnutia súdu; tým nie sú dotknuté ustanovenia o výkone rozhodnutia vo veciach maloletých podľa Civilného mimosporového poriadku.“.

35. V § 30 ods. 2 úvodnej vete sa za slová „tohto zariadenia,“ vkladajú slová „ak § 49 ods. 2 neustanovuje inak,“.

36. V § 30 odsek 4 znie:
„(4) Zariadenie na výkon rozhodnutia súdu, v ktorom je dieťa umiestnené, zabezpečí dieťaťu preukaz poistenca verejného zdravotného poistenia, ak ho pred umiestnením dieťaťa do tohto zariadenia nezabezpečil orgán sociálnoprávnej ochrany detí a sociálnej kurately.“.

37. V § 30 ods. 5 sa slovo „zabezpečiť“  nahrádza slovom „zorganizovať“.

38. V § 31 sa vypúšťa písmeno c).

Poznámka pod čiarou k odkazu 33 sa vypúšťa.

39. V § 32 ods. 1 sa slová „alebo na základe dohody s týmto zariadením,“ nahrádzajú slovom „a“ a vypúšťajú sa slová „a dátum a spôsob informovania zákonného zástupcu dieťaťa, ak dieťa bolo premiestnené na základe dohody“.

40. V § 32 odsek 3 znie:
„(3) Orgán sociálnoprávnej ochrany detí a sociálnej kurately
a) hodnotí situáciu dieťaťa a rodiny z pohľadu možnosti
1. návratu dieťaťa do prirodzeného rodinného prostredia alebo náhradného rodinného prostredia,
2. návratu z výchovného zariadenia do zariadenia sociálnoprávnej ochrany detí a sociálnej kurately, ak je dieťa, pre ktoré sú vykonávané opatrenia v zariadení sociálnoprávnej ochrany detí a sociálnej kurately na základe rozhodnutia súdu o nariadení ústavnej starostlivosti, umiestnené vo výchovnom zariadení,
3. zverenia dieťaťa do
3a. osobnej starostlivosti inej fyzickej osoby než rodiča podľa osobitného predpisu34) (ďalej len „náhradná osobná starostlivosť“) alebo
3b. pestúnskej starostlivosti,
b) v spolupráci so zariadením na výkon rozhodnutia súdu, zariadením poradenstva a prevencie, obcou a akreditovaným subjektom, ktorý vykonáva opatrenia zamerané na úpravu rodinných pomerov v prirodzenom rodinnom prostredí, vypracúva plán sociálnej práce s dieťaťom, jeho rodičmi alebo osobou, ktorá sa osobne stará o dieťa, ak nie je tento plán výsledkom rodinnej konferencie alebo prípadovej konferencie; ak nie je do tvorby tohto plánu zapojené zariadenie na výkon rozhodnutia súdu, zariadenie poradenstva a prevencie, obec alebo akreditovaný subjekt, dôvody sa uvedú v tomto pláne,
c) sleduje psychický vývin, fyzický vývin a sociálny vývin dieťaťa umiestneného v zariadení na výkon rozhodnutia súdu a na tento účel navštevuje podľa potreby a druhu vykonávaného rozhodnutia súdu dieťa v zariadení na výkon rozhodnutia súdu najmenej raz za šesť mesiacov; ak má lehota šiestich mesiacov uplynúť v období, počas ktorého sa dieťa umiestnené v zariadení na výkon rozhodnutia súdu zdržiava mimo tohto zariadenia z dôvodu neplánovaného poskytovania zdravotnej starostlivosti v zariadení ústavnej zdravotnej starostlivosti, z dôvodu nástupu do ústavu na výkon väzby alebo na výkon trestu odňatia slobody alebo z iných vážnych dôvodov alebo v období, počas ktorého sa dieťa umiestnené v zariadení na výkon rozhodnutia súdu zdržiava mimo tohto zariadenia bez jeho predchádzajúceho súhlasu, návšteva sa vykoná bez zbytočného odkladu po informovaní orgánu sociálnoprávnej ochrany detí a sociálnej kurately o návrate dieťaťa do tohto zariadenia.“.

41. V § 32 ods. 4 druhej vete sa slová „osobnej starostlivosti inej fyzickej osoby než rodiča podľa osobitného predpisu34) (ďalej len „náhradná osobná starostlivosť“)“ nahrádzajú slovami „náhradnej osobnej starostlivosti“.

42. V § 32 sa za odsek 5 vkladá nový odsek 6, ktorý znie:
„(6) Orgán sociálnoprávnej ochrany detí a sociálnej kurately bezodkladne informuje zariadenie na výkon rozhodnutia súdu o tom, že mu bolo doručené rozhodnutie súdu o zverení dieťaťa do náhradnej osobnej starostlivosti, pestúnskej starostlivosti, starostlivosti fyzickej osoby neodkladným opatrením súdu, starostlivosti budúceho osvojiteľa alebo rozhodnutie súdu o ustanovení poručníka dieťaťu.“.

Doterajší odsek 6 sa označuje ako odsek 7.

43. Nadpis § 33 znie: „Sprostredkovanie náhradnej rodinnej starostlivosti“.

44. V § 33 ods. 1 sa slová „pestúnsku starostlivosť alebo osvojenie35) (ďalej len „náhradná rodinná starostlivosť“)“ nahrádzajú slovami „náhradnú rodinnú starostlivosť“ a slovo „dvoch“ sa nahrádza slovom „štyroch“.

Poznámka pod čiarou k odkazu 35 sa vypúšťa. 

45. V § 33 ods. 2 prvej vete sa slová „účely organizovania“ nahrádzajú slovami „výkon pôsobnosti v oblasti sprostredkovania“.

Poznámka pod čiarou k odkazu 36 sa vypúšťa.

46. V § 35 odsek 2 znie:
„(2) Žiadosť o zapísanie do zoznamu žiadateľov obsahuje osobné údaje fyzickej osoby, ktorá má záujem stať sa pestúnom alebo osvojiteľom, a to jej meno, priezvisko, dátum a miesto narodenia, bydlisko, rodné číslo a ďalšie údaje potrebné na vyžiadanie odpisu registra trestov pre vybrané povolania a civilný proces36d) a osobné údaje plnoletých fyzických osôb, ktoré žijú s fyzickou osobou, ktorá má záujem stať sa pestúnom alebo osvojiteľom, v domácom prostredí, potrebné na vyžiadanie výpisu z registra trestov.36d) Údaje podľa prvej vety určený orgán sociálnoprávnej ochrany detí a sociálnej kurately bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie odpisu registra trestov pre vybrané povolania a civilný proces a výpisu z registra trestov.“.

Poznámka pod čiarou k odkazu 36d znie:
„36d) § 12 ods. 4 písm. a) zákona č. 192/2023 Z. z. o registri trestov a o zmene a doplnení niektorých zákonov.“.

47. V § 35 sa odsek 3 dopĺňa písmenom d), ktoré znie:
„d) súhlas fyzickej osoby, ktorá má záujem stať sa pestúnom alebo osvojiteľom, a plnoletých fyzických osôb, ktoré s ňou žijú v domácom prostredí, s poskytnutím osobných údajov na účel sprostredkovania náhradnej rodinnej starostlivosti subjektom, ktoré sa podieľajú na sprostredkovaní náhradnej rodinnej starostlivosti podľa tohto zákona.“.

48. V § 35 ods. 4 úvodná veta znie: „Spisová dokumentácia o fyzickej osobe, ktorá má záujem stať sa pestúnom alebo osvojiteľom, obsahuje aj“.

49. V § 35 ods. 4 písmeno b) znie: 
„b) odpis registra trestov pre vybrané povolania a civilný proces fyzickej osoby, ktorá má záujem stať sa pestúnom alebo osvojiteľom, a výpis z registra trestov plnoletých fyzických osôb, ktoré žijú s fyzickou osobou, ktorá má záujem stať sa pestúnom alebo osvojiteľom, v domácom prostredí, vydané určenému orgánu sociálnoprávnej ochrany detí a sociálnej kurately podľa osobitného predpisu,36e)“.

Poznámka pod čiarou k odkazu 36e znie:
„36e) Zákon č. 192/2023 Z. z. v znení neskorších predpisov.“.

50. V § 35 ods. 4 sa za písmeno d) vkladá nové písmeno e), ktoré znie:
„e) vyjadrenie fyzickej osoby, ktorá má záujem stať sa pestúnom alebo osvojiteľom, o pripravenosti na utvorenie podmienok pre zohľadnenie náboženského, kultúrneho a jazykového pôvodu dieťaťa pri starostlivosti o dieťa,“.

Doterajšie písmeno e) sa označuje ako písmeno f).

51. V § 35 ods. 5 písmeno a) znie:
„a) podľa údajov z 
1. odpisu registra trestov pre vybrané povolania a civilný proces nie je bezúhonná podľa § 39 ods. 5,
2. výpisu z registra trestov nie je spôsobilá zabezpečiť bezpečné prostredie pre dieťa podľa § 39 ods. 4,“.

52. Za § 35 sa vkladá § 35a, ktorý znie:
„§ 35a

(1) Fyzická osoba, ktorá má záujem stať sa pestúnom alebo osvojiteľom, je povinná orgánu sociálnoprávnej ochrany detí a sociálnej kurately alebo určenému orgánu sociálnoprávnej ochrany detí a sociálnej kurately poskytnúť súčinnosť na účely preverenia spôsobilosti na vykonávanie náhradnej rodinnej starostlivosti a spolupracovať pri preverovaní jej bytových pomerov, rodinných pomerov a sociálnych pomerov. Povinnosť podľa prvej vety sa vzťahuje aj na žiadateľa zapísaného v zozname žiadateľov a v zozname žiadateľov o osvojenie dieťaťa v náhradnej starostlivosti.

(2) Určený orgán sociálnoprávnej ochrany detí a sociálnej kurately vyzve fyzickú osobu, ktorá má záujem stať sa pestúnom alebo osvojiteľom, žiadateľa zapísaného v zozname žiadateľov alebo žiadateľa zapísaného v zozname žiadateľov o osvojenie dieťaťa v náhradnej starostlivosti, ktorý nesplní povinnosť podľa odseku 1, na splnenie povinnosti v určenej lehote; súčasťou výzvy k plneniu je aj poučenie o následku nesplnenia povinnosti.“.

53. V § 37 ods. 1 sa slová „ods. 3 písm. a)“ nahrádzajú slovami „ods. 2 a ods. 3 písm. a) a b)“.

54. V § 37 ods. 2 poslednej vete sa slová „podmienky spôsobilosti podľa § 39 ods. 4“ nahrádzajú slovami „podmienok podľa § 39 ods. 4 a 5“.

55. V § 37 ods. 3 písmeno c) znie:
„c) úhrada za materiálno-technické výdavky spojené s prípravou na vykonávanie náhradnej rodinnej starostlivosti; to neplatí, ak prípravu realizuje orgán sociálnoprávnej ochrany detí a sociálnej kurately.“.

56. V § 38 ods. 1 sa na konci pripája táto veta: „Subjekt podľa prvej vety poskytne fyzickej osobe, ktorá má záujem stať sa pestúnom alebo osvojiteľom, informácie o členoch tímu a ich úlohách v príprave na náhradnú rodinnú starostlivosť pred začatím tejto prípravy.“.

57. Nadpis nad § 39 znie: „Zoznam žiadateľov“.

58. V § 39 odsek 2 znie:
„(2) Do zoznamu žiadateľov môže byť zapísaná fyzická osoba, ktorá
a) je spôsobilá 
1. na právne úkony v plnom rozsahu,
2. na vykonávanie náhradnej rodinnej starostlivosti,
3. zabezpečiť bezpečné prostredie pre dieťa,
b) je bezúhonná; bezúhonnosť fyzickej osoby, ktorá má záujem stať sa pestúnom alebo osvojiteľom, sa preukazuje odpisom registra trestov pre vybrané povolania a civilný proces,
c) splnila povinnosti podľa § 35a.“.

59. V 39 ods. 3 písm. a) sa slová „ods. 3 a 4“ nahrádzajú slovami „ods. 3 a ods. 4 písm. a) až d) a písm. f)“.

60. V § 39 ods. 3 písm. b) sa na konci pripájajú tieto slová: „vrátane skutočností získaných výkonom oprávnení podľa § 93b a 94; skutočnosť podľa § 35 ods. 4 písm. e) sa neposudzuje“.

61. V § 39 sa za odsek 3 vkladá nový odsek 4, ktorý znie:
„(4) Fyzická osoba, ktorá má záujem stať sa pestúnom alebo osvojiteľom, nie je na účel zápisu do zoznamu žiadateľov spôsobilá zabezpečiť bezpečné prostredie pre dieťa, ak plnoletá fyzická osoba, ktorá s ňou žije v spoločnej domácnosti, bola odsúdená za úmyselný trestný čin uvedený v odseku 5; bezúhonnosť plnoletých fyzických osôb, ktoré žijú s fyzickou osobou, ktorá má záujem stať sa pestúnom alebo osvojiteľom, v spoločnej domácnosti, sa preukazuje výpisom z registra trestov.“.

Doterajšie odseky 4 až 7 sa označujú ako odseky 5 až 8.

62. V § 39 ods. 8 sa slová „až 5“ nahrádzajú slovami „až 7“.

63. § 39 sa dopĺňa odsekom 9, ktorý znie:
„(9) Na spisovú dokumentáciu žiadateľa zapísaného do zoznamu žiadateľov sa vzťahuje § 35 ods. 4 rovnako.“.

64. V § 39a ods. 1 úvodnej vete sa na konci pripája čiarka a tieto slová: „ktoré je podľa rozhodnutia súdu osvojiteľné,“.

65. V § 39a ods. 2 úvodnej vete sa slová „§ 39 ods. 1 až 5 a ods. 7“ nahrádzajú slovami „§ 39 ods. 1 až 6, 8 a 9“.

66. V § 41 ods. 1 sa za písmeno a) vkladajú nové písmená b) až d), ktoré znejú:
„b) uzavretím manželstva žiadateľom o osvojenie,
c) zánikom manželstva žiadateľov o osvojenie z dôvodu
1. smrti alebo vyhlásenia jedného z manželov za mŕtveho,
2. vyhlásenia manželstva za neplatné,
d) rozvodom manželstva žiadateľov o osvojenie,“.

Doterajšie písmeno b) sa označuje ako písmeno e).

67. V § 41 ods. 2 písm. b) sa slová „ods. 5“ nahrádzajú slovami „ods. 6“.

68. V § 41 ods. 2 písm. c) sa za slovo „ustanovenie“ vkladajú slová „§ 35a alebo“.

69. V § 41 sa odsek 2 dopĺňa písmenami f) a g), ktoré znejú:
„f) žiadateľ neskončí aktualizáciu prípravy na náhradnú rodinnú starostlivosť do šiestich mesiacov odo dňa jej začatia podľa § 40,
g) miestna príslušnosť určeného orgánu sociálnoprávnej ochrany detí a sociálnej kurately, ktorý rozhodol o zapísaní do zoznamu žiadateľov, zanikla.“.

70. Za § 41 sa vkladá § 41a, ktorý znie:
„§ 41a

(1) Na miestnu príslušnosť určeného orgánu sociálnoprávnej ochrany detí a sociálnej kurately, ktorý rozhodol o zapísaní do zoznamu žiadateľov, nemá vplyv zmena bydliska žiadateľa zapísaného v zozname žiadateľov do územného obvodu určeného orgánu sociálnoprávnej ochrany detí a sociálnej kurately, ktorý nerozhodoval o jeho zapísaní do zoznamu žiadateľov. To neplatí, ak žiadateľ zapísaný v zozname žiadateľov doručí určenému orgánu sociálnoprávnej ochrany detí a sociálnej kurately prejav vôle, že s miestnou príslušnosťou určenou podľa prvej vety nesúhlasí.

(2) Ak fyzická osoba, ktorá bola vyradená zo zoznamu žiadateľov podľa § 41 ods. 2 písm. g), požiada o zapísanie do zoznamu žiadateľov, príprava na náhradnú rodinnú starostlivosť sa na zapísanie do zoznamu žiadateľov považuje za absolvovanú, ak od jej ukončenia neuplynuli dva roky. Záverečnú správu o príprave fyzickej osoby na vykonávanie náhradnej rodinnej starostlivosti doručí určený orgán sociálnoprávnej ochrany detí a sociálnej kurately, ktorý viedol žiadateľa podľa prvej vety v zozname žiadateľov, na dožiadanie určeného orgánu sociálnoprávnej ochrany detí a sociálnej kurately, ktorý koná vo veci zapísania do zoznamu žiadateľov.“.

71. V § 44 ods. 4 sa slová „zistí, že v zozname žiadateľov o osvojenie z prijímajúcich štátov vedie žiadateľa“ nahrádzajú slovami „vyberie vhodného žiadateľa o osvojenie zo zoznamu žiadateľov prijímajúcich štátov“.

72. V § 44 odsek 6 znie:
„(6) Centrum pre medzinárodnoprávnu ochranu detí a mládeže
a) sleduje začleňovanie dieťaťa do nového rodinného prostredia v cudzine prostredníctvom správ vypracovaných orgánmi prijímajúceho štátu a
1. zasiela určenému orgánu sociálnoprávnej ochrany detí a sociálnej kurately, ktorý vedie dieťa v prehľade detí, ktorým treba sprostredkovať náhradnú rodinnú starostlivosť, správu o začleňovaní dieťaťa do nového rodinného prostredia v cudzine,
2. môže predložiť, ak je to účelné, správu podľa prvého bodu na zhodnotenie psychológovi alebo sociálnemu pracovníkovi zariadenia, v ktorom bolo dieťa umiestnené pred sprostredkovaním osvojenia,
b) oznamuje rozhodnutie o osvojení určenému orgánu sociálnoprávnej ochrany detí a sociálnej kurately, ktorý vedie dieťa v prehľade detí, ktorým treba sprostredkovať náhradnú rodinnú starostlivosť,
c) sleduje situáciu osvojeného dieťaťa prostredníctvom správ o situácii dieťaťa vypracovaných orgánmi prijímajúceho štátu; ak je to účelné, správu o situácii dieťa môže predložiť na zhodnotenie psychológovi alebo sociálnemu pracovníkovi zariadenia, v ktorom bolo dieťa umiestnené pred sprostredkovaním osvojenia.“.

73. V § 44 ods. 7 sa na konci pripája táto veta: „Centrum pre medzinárodnoprávnu ochranu detí a mládeže je oprávnené po posúdení spisovej dokumentácie dieťaťa podať určenému orgánu sociálnoprávnej ochrany detí a sociálnej kurately odôvodnenú žiadosť o prehodnotenie, či je medzištátne osvojenie v najlepšom záujme dieťaťa; Centrum pre medzinárodnoprávnu ochranu detí a mládeže preruší do doručenia výsledku tohto prehodnotenia sprostredkovanie medzištátneho osvojenia.“.

74. V § 44 ods. 10 prvej vete sa na konci pripája čiarka a tieto slová: „ak druhá veta a odseky 11 a 12 neustanovujú inak“.

75. V § 44 ods. 11 sa slová „písm. b) až d)“ nahrádzajú slovami „písm. b) až e)“ a slová „písm. e)“ sa nahrádzajú slovami „písm. f)“.

76. V § 45 ods. 1 písmeno e) znie:
„e) resocializačného programu na podporu sociálneho začlenenia dieťaťa alebo plnoletej fyzickej osoby závislých na látkach alebo činnostiach.“.

77. V § 45 ods. 2 písm. b) sa slová „ods. 7“ nahrádzajú slovami „ods. 8“.

78. V § 45 ods. 9 sa slová ,,ods. 6“ nahrádzajú slovami ,,ods. 5“ a vypúšťajú sa slová „§ 55 ods. 2,“.

79. V § 46 ods. 1 sa písmeno a) dopĺňa štvrtým bodom a piatym bodom, ktoré znejú:
„4. požiadania orgánu sociálnoprávnej ochrany detí a sociálnej kurately, ktorý postupuje podľa § 27,
5. požiadania zákonného zástupcu dieťaťa, ktorého maloletý rodič je umiestnený v centre na základe rozhodnutia súdu a má priznané rodičovské práva a povinnosti vo vzťahu k osobnej starostlivosti o jeho dieťa,“.

80. V § 46 ods. 1 písm. b) druhom bode sa na konci pripája čiarka a tieto slová: „a jeho dieťa“.

81. V § 46 ods. 7 úvodnej vete sa vypúšťajú slová „alebo na zriadenie školy“.

82. V § 46 ods. 8 prvej vete sa slovo „24“ nahrádza slovom „36“.

83. V § 46 ods. 8 sa na konci pripája táto veta: „Ak má žena podľa prvej vety okrem dieťaťa podľa prvej vety aj ďalšie dieťa, poskytovanie starostlivosti centrom podľa tretej vety sa vzťahuje aj na ďalšie dieťa.“.

84. V § 46 odsek 10 znie:
„(10) Centrum je povinné oznámiť útvaru Policajného zboru, orgánu sociálnoprávnej ochrany detí a sociálnej kurately, rodičovi dieťaťa, osobe, ktorá sa osobne stará o dieťa, a súdu, ktorý rozhodol o pobytovom opatrení súdu, a ak je dieťa žiadateľom o udelenie medzinárodnej ochrany aj Ministerstvu vnútra Slovenskej republiky, skutočnosť, že dieťa
a) opustilo centrum bez súhlasu centra, a to bezodkladne,
b) sa do centra nevrátilo v určenom čase, a to v lehote určenej štatutárnym zástupcom centra alebo ním povereným zamestnancom.“.

85. V poznámke pod čiarou k odkazu 41 sa vypúšťajú slová „o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov“.

86. V § 48 odsek 1 znie:
„(1) Centrum vykonáva opatrenia pobytovou formou pre dieťa v skupinách zriadených v rodinnom dome, byte alebo v ďalšej budove centra, s ustanoveným počtom skupín a s ustanoveným počtom miest pre deti a plnoleté fyzické osoby v skupine. Počet detí a plnoletých fyzických osôb v skupine, možno v odôvodnených prípadoch a na nevyhnutný čas navýšiť nad ustanovený počet miest v skupine pri dodržaní celkového počtu miest centra; ak je zriaďovateľom centra obec alebo vyšší územný celok, centrum môže toto navýšenie vykonať len so súhlasom obce alebo vyššieho územného celku. Centrum môže opatrenia pobytovou formou
a) pre dieťa vykonávať aj v profesionálnej náhradnej rodine a samostatne usporiadanej skupine; na vykonávanie opatrení v profesionálnej náhradnej rodine a samostatne usporiadanej skupine sa vzťahuje § 51 ods. 1, 2 a 5 a § 52,
b) pre dieťa a fyzické osoby podľa § 47 ods. 5 vykonávať v samostatnej  skupine pre mladých dospelých; podmienky pre osobný život mladých dospelých nesmú byť narušené.“.

87. V § 48 odsek 3 znie:
„(3) Dĺžka pobytu dieťaťa alebo dieťaťa a fyzických osôb podľa § 47 ods. 5 v centre môže byť najviac
a) 60 po sebe nasledujúcich dní odo dňa prijatia dieťaťa; po dohode s rodičom dieťaťa alebo osobou, ktorá sa osobne stará o dieťa, a so súhlasom orgánu sociálnoprávnej ochrany detí a sociálnej kurately môže byť pobyt dieťaťa opakovane predĺžený najviac na 90 po sebe nasledujúcich dní,
b) 120 po sebe nasledujúcich dní odo dňa prijatia dieťaťa a fyzickej osoby podľa § 47 ods. 5; so súhlasom orgánu sociálnoprávnej ochrany detí a sociálnej kurately môže byť pobyt dieťaťa a fyzickej osoby podľa § 47 ods. 5 opakovane predĺžený o ďalších najviac 120 po sebe nasledujúcich dní, ak celková dĺžka pobytu dieťaťa a fyzických osôb podľa § 47 ods. 5 v centre nepresiahne 8 mesiacov v priebehu 12 po sebe nasledujúcich mesiacov.“.

88. V § 48 odsek 5 znie:
„(5) Centrum môže skončiť vykonávanie opatrení pobytovou formou pre dieťa podľa § 46 ods. 1 písm. a) prvého bodu a druhého bodu, ak rodič dieťaťa, osoba, ktorá sa osobne stará o dieťa, alebo dieťa nespolupracuje s centrom, alebo ak sa dieťa bez uvedenia dôvodu nevrátilo v určenom čase z pobytu u rodiča alebo u osoby, ktorá sa osobne stará o dieťa. Skončenie vykonávania opatrení podľa prvej vety centrum oznámi orgánu sociálnoprávnej ochrany detí a sociálnej kurately do troch pracovných dní odo dňa skončenia ich vykonávania; súčasťou oznámenia je odôvodnenie postupu centra.“.

89. V § 49 odsek 2 znie:
„(2) V naliehavých prípadoch, najmä ak sa dieťa ocitlo bez akejkoľvek starostlivosti alebo ak je život alebo zdravie dieťaťa vážne ohrozené, možno prijať dieťa do centra, ktorého účelom je vykonávanie pobytového opatrenia súdu, aj bez dokladov podľa § 30 ods. 2; tieto doklady je orgán sociálnoprávnej ochrany detí a sociálnej kurately povinný zabezpečiť bezodkladne po prijatí dieťaťa do centra, ktoré určil rozhodnutím súd.“.

90. V § 49 sa vypúšťa odsek 3.

Doterajšie odseky 4 až 10 sa označujú ako odseky 3 až 9.

91. V § 49 ods. 7 sa slová „odseku 7“ nahrádzajú slovami „odseku 6“.

92. V § 49 ods. 8 úvodnej vete sa slová „oznamuje bezodkladne“ nahrádzajú slovami „elektronicky oznámi najneskôr v pracovný deň nasledujúci po tejto skutočnosti“.

93. V poznámke pod čiarou k odkazu 41a sa citácia „§ 6 ods. 8 písm. c)“ nahrádza citáciou „§ 6 ods. 8 písm. d)“.

94. V § 50 odsek 1 znie: 
„(1) Centrum zabezpečí maloletému bez sprievodu lekársku prehliadku poskytovateľom zdravotnej starostlivosti.“.

95. V § 50 ods. 4 sa slová ,,vyhlásenia podľa osobitného predpisu.27)“ nahrádzajú slovami ,,žiadosti o udelenie medzinárodnej ochrany.31aa)“.

96. V § 50 ods. 6 písm. a) sa slovo ,,azyle“ nahrádza slovami ,,medzinárodnej ochrane“ a odkaz „27)“ sa nahrádza odkazom „31aa)“.

97. V § 51 ods. 1 písm. a) sa slová „ustanovenému počtu detí a mladých dospelých“ nahrádzajú slovami „deťom a mladým dospelým v ustanovenom počte miest pre deti a mladých dospelých“.

98. V § 51 ods. 1 písm. b) sa slovo „detí“ nahrádza slovami „miest pre deti“.

99. V § 51 odsek 2 znie:
„(2) Počet detí a mladých dospelých v profesionálnej náhradnej rodine alebo v samostatne usporiadanej skupine možno prekročiť nad ustanovený počet miest detí a mladých dospelých 
a) pri dodržaní celkového počtu miest centra, ak
1. ide o odôvodnený prípad a dieťa má byť umiestnené v samostatne usporiadanej skupine na nevyhnutný čas, alebo
2. v profesionálnej náhradnej rodine alebo v samostatne usporiadanej skupine je dočasne umiestnené dieťa počas
2a. obdobia, v ktorom centrum poskytuje profesionálnemu náhradnému rodičovi prestávku na obnovu kondície,41b)
2b. čerpania dovolenky profesionálneho náhradného rodiča, ktorý zabezpečuje starostlivosť o dieťa,
2c. poskytnutia pracovného voľna z dôvodu prekážky v práci na strane profesionálneho náhradného rodiča, pre ktorú nemôže profesionálny náhradný rodič, ktorý zabezpečuje starostlivosť o dieťa, túto starostlivosť zabezpečovať,41ba)
2d. dočasného prerušenia výkonu práce profesionálneho náhradného rodiča41bb) alebo
2e. spoločného pobytu súrodencov, ktorí sú umiestnení v rôznych zariadeniach na výkon rozhodnutia súdu, podľa § 53 ods. 6,
b) nad celkový počet miest centra najviac na 48 hodín, a to so súhlasom orgánu sociálnoprávnej ochrany detí a sociálnej kurately podľa § 73 ods. 1, v prípade podľa § 49 ods. 2.“.

Poznámky pod čiarou k odkazom 41ba a 41bb znejú:
„41ba) § 21 zákona č. 376/2022 Z. z.
41bb) § 30 zákona č. 376/2022 Z. z.“.

100. V 51 ods. 4 písm. a) sa na konci pripája bodkočiarka a tieto slová: „to platí aj pre maloletého rodiča s dieťaťom“.

101. Za § 51 sa vkladajú § 51a a 51b, ktoré znejú:
„§ 51a

(1) Centrum môže zaradiť dieťa staršie ako 16 rokov veku, ak je to vzhľadom na jeho rozumovú vyspelosť vhodné a ak s tým súhlasí, do samostatnej skupiny pre mladých dospelých.

(2) Na výkon pobytového opatrenia súdu pre dieťa podľa odseku 1 sa vzťahujú ustanovenia tohto zákona o vykonávaní opatrení pre dieťa pobytovou formou a § 55a písm. a); na výkon pobytového opatrenia súdu pre toto dieťa sa § 49 ods. 3 nevzťahuje. Výchovnú prácu s dieťaťom vykonáva odborný tím podľa individuálneho plánu rozvoja osobnosti dieťaťa. Centrum a dieťa podľa odseku 1 určia v pláne sociálnej práce s dieťaťom spôsob udeľovania súhlasu so zdržiavaním sa tohto dieťaťa mimo centra. 

(3) Centrum priebežne skúma a najmenej raz za mesiac vyhodnocuje psychický vývin, fyzický vývin a sociálny vývin dieťaťa podľa odseku 1.

(4) Ak bola dieťaťu podľa odseku 1 pred jeho zaradením do samostatnej skupiny pre mladých dospelých poskytovaná starostlivosť v samostatne usporiadanej skupine, miesto, ktoré bolo obsadené týmto dieťaťom, sa  60 dní odo dňa zaradenia tohto dieťaťa do samostatnej skupiny pre mladých dospelých započítava do celkového počtu obsadených miest v samostatne usporiadanej skupine.

§ 51b

(1) Orgán sociálnoprávnej ochrany detí a sociálnej kurately podľa § 73 ods. 1 zriaďuje ustanoveným spôsobom komisiu na overenie správnosti a nevyhnutnosti zaradenia dieťaťa do ustanovenej špecializovanej samostatnej skupiny podľa § 51 ods. 1 písm. b) štvrtého bodu (ďalej len „komisia“).

(2) Komisia vydáva vyjadrenie k zaradeniu dieťaťa do ustanovenej špecializovanej samostatnej skupiny na základe žiadosti centra. Ak centrum zaradilo dieťa do ustanovenej špecializovanej samostatnej skupiny bez vyjadrenia komisie, podá žiadosť o vyjadrenie k zaradeniu do desiatich pracovných dní od dňa zaradenia dieťaťa do ustanovenej špecializovanej samostatnej skupiny.

(3) Vyjadrenie komisie je pre centrum záväzné.

(4) Orgán sociálnoprávnej ochrany detí a sociálnej kurately podľa § 73 ods. 1 hradí členovi komisie, ktorý nie je zástupcom ústredného orgánu štátnej správy, orgánu sociálnoprávnej ochrany detí a sociálnej kurately a centra cestovné náhrady podľa osobitného predpisu42) a môže mu poskytnúť odmenu v ustanovenej výške za posúdenie správneho zaradenia dieťaťa do ustanovenej špecializovanej samostatnej skupiny.“.

Poznámka pod čiarou k odkazu 42 znie:
„42) Zákon č. 283/2002 Z. z. o cestovných náhradách v znení neskorších predpisov.“.

102. V § 53 ods. 2 písm. a) sa slová „dokumentácii dieťaťa“ nahrádzajú slovami „dokumentácii podľa § 96b“.

103. V § 53 ods. 4 sa na konci pripája táto veta: „Postup podľa prvej vety sa neuplatní, ak pobyt dieťaťa s rodičom je súčasťou plánu sociálnej práce s dieťaťom, jeho rodičmi alebo osobou, ktorá sa osobne stará o dieťa, a plánu sociálnej práce s dieťaťom.“.

104. V § 53 ods. 6 sa na konci pripájajú tieto vety: „Ak je súrodenec dieťaťa umiestnený v inom zariadení na výkon rozhodnutia súdu ako dieťa, pre ktoré je vykonávané pobytové opatrenie súdu v centre, centrum utvára podmienky na pobyt tohto súrodenca dieťaťa v centre (ďalej len „návštevný pobyt súrodenca“), a to na základe dohody so zariadením na výkon rozhodnutia súdu, v ktorom je umiestnený súrodenec dieťaťa. Dĺžka návštevného pobytu súrodenca je najviac sedem dní. Centrum, v ktorom je súrodenec dieťaťa na návštevnom pobyte súrodenca, znáša výdavky spojené s bývaním a stravovaním súrodenca dieťaťa, výdavky na voľnočasové aktivity a na akútnu zdravotnú starostlivosť; poskytovanie ošetrovateľskej starostlivosti a výkon odborných činností je súčasťou dohody podľa druhej vety.“.

105. § 54 sa dopĺňa odsekom 5, ktorý znie:
„(5) Ak súd zverí dieťa neodkladným opatrením do starostlivosti rodiča alebo inej plnoletej fyzickej osoby a centrum odovzdá dieťa tejto osobe, miesto v centre, ktoré bolo obsadené týmto dieťaťom, sa 30 dní odo dňa odovzdania dieťaťa rodičovi alebo inej plnoletej fyzickej osobe započítava do celkového počtu obsadených miest; do skončenia vykonávania pobytového opatrenia súdu v centre sa individuálny plán rozvoja osobnosti dieťaťa nerealizuje.“.

106. V § 55 odsek 2 znie:
„(2) Starostlivosť podľa odseku 1 sa mladému dospelému poskytuje do jeho osamostatnenia sa, najdlhšie do 25 rokov veku. Osamostatnenie sa na účely tohto zákona je schopnosť samostatne sa živiť. Centrum s mladým dospelým písomne dohodne podmienky zotrvania mladého dospelého v centre, a ak je mladý dospelý rodičom, aj podmienky jeho zotrvania v centre s dieťaťom; odsek 3 tým nie je dotknutý. Ak sa centrum z dôvodov na strane centra s mladým dospelým nedohodne na podmienkach jeho zotrvania v centre, do siedmich dní odo dňa doručenia žiadosti podľa odseku 1 mu písomne oznámi dôvody neuzatvorenia dohody. Dohoda podľa tretej vety sa uzatvára na dobu do dovŕšenia veku 25 rokov mladého dospelého. Centrum môže dohodu podľa tretej vety vypovedať, ak dôjde k osamostatneniu sa mladého dospelého. Centrum môže od dohody podľa tretej vety odstúpiť, ak mladý dospelý
a) je právoplatne odsúdený za úmyselný trestný čin,
b) je trestne stíhaný za niektorý z trestných činov proti životu a zdraviu, proti slobode a ľudskej dôstojnosti, proti rodine a mládeži, proti iným právam a slobodám, proti mieru a ľudskosti, proti majetku a za niektorý z trestných činov terorizmu a extrémizmu,
c) spácha
1. priestupok proti občianskemu spolunažívaniu, priestupok na úseku ochrany pred alkoholizmom a inými toxikomániami alebo priestupok extrémizmu,
2. priestupok opakovane,
d) prechováva v priestoroch centra omamné a psychotropné látky,
e) fyzicky napadne dieťa umiestnené v centre, iného mladého dospelého alebo inú plnoletú fyzickú osobu, ktorej je poskytovaná starostlivosť v centre, alebo zamestnanca centra,
f) ohrozí svojim konaním život a zdravie dieťaťa umiestneného v centre, iného mladého dospelého alebo inú plnoletú fyzickú osobu, ktorej je poskytovaná starostlivosť v centre, alebo zamestnanca centra,
g) opakovane neplní záväzky vyplývajúce z dohody podľa tretej vety.“.

107. V § 55 ods. 6 prvej vete sa slovo „konca“ nahrádza slovami „uplynutia 60 dní od skončenia“.

108. § 55 sa dopĺňa odsekom 8, ktorý znie:
„(8) Mladý dospelý môže požiadať orgán sociálnoprávnej ochrany detí a sociálnej kurately podľa § 73 ods. 2 o preskúmanie dôvodov neuzatvorenia dohody zo strany centra podľa odseku 2; výsledok preskúmania orgánom sociálnoprávnej ochrany detí a sociálnej kurately podľa § 73 ods. 2 je pre centrum záväzné.“.


109. Za § 55 sa vkladajú § 55a a 55b, ktoré znejú:
„§ 55a

Centrum
a) mladému dospelému, ktorému je poskytovaná starostlivosť v samostatnej skupine pre mladých dospelých a ktorý je nezaopatreným dieťaťom,43) a dieťaťu podľa § 51a
1. poskytuje bývanie v centre alebo zabezpečí bývanie; zabezpečením bývania nie je ubytovanie v školskom internáte, študentskom domove alebo v inom ubytovacom zariadení školy,
2. hradí
2a. výdavky na zdravotnú starostlivosť vo výške povinnej spoluúčasti za poskytnutú zdravotnú starostlivosť alebo vo výške doplatku za lieky na lekársky predpis,45)
2b. výdavky na organizovanú športovú činnosť a rozvoj talentu, ak ide o dieťa podľa § 51a,
2c. výdavky na ubytovanie v školskom internáte, študentskom domove alebo inom ubytovacom zariadení školy,
2d. poplatky spojené so štúdiom,
3. poskytuje mesačne finančný príspevok na stravovanie, osobné vybavenie a ostatné výdavky neuvedené v prvom bode a druhom bode v ustanovenej výške, 
b) mladému dospelému, ktorému je poskytovaná starostlivosť v samostatne usporiadanej skupine alebo v profesionálnej náhradnej rodine a ktorý je nezaopatreným dieťaťom alebo mladým dospelým podľa § 55 ods. 3,
1. poskytuje bývanie, stravovanie a osobné vybavenie,
2. zabezpečuje zdravotnú starostlivosť a úschovu cenných vecí,
3. hradí výdavky
3a. spojené so štúdiom,
3b. na organizovanú športovú činnosť a rozvoj talentu,
c) mladému dospelému, ktorému je poskytovaná starostlivosť v samostatnej skupine pre mladých dospelých, samostatne usporiadanej skupine alebo v profesionálnej náhradnej rodine a ktorý nie je nezaopatreným dieťaťom,43) 
1. poskytuje bývanie v centre alebo zabezpečí bývanie,
2. na žiadosť mladého dospelého, ktorý je členom domácnosti, ktorej sa poskytuje pomoc v hmotnej núdzi, môže 
2a. poskytnúť finančný príspevok na zabezpečenie stravovania v ustanovenej výške,
2b. uhradiť preukázateľné výdavky mladého dospelého na zdravotnú starostlivosť vo výške povinnej spoluúčasti mladého dospelého za poskytnutú zdravotnú starostlivosť alebo vo výške doplatku za lieky na lekársky predpis,45) ak je výška takejto spoluúčasti alebo takéhoto doplatku v kalendárnom mesiaci vyššia ako ustanovená suma.

§ 55b

(1) Ak má centrum utvorené podmienky, môže s plnoletou fyzickou osobou nie staršou  ako 20 rokov veku dohodnúť poskytovanie starostlivosti v samostatnej skupine pre mladých dospelých, ak
a) táto plnoletá fyzická osoba bola zverená do
1. náhradnej osobnej starostlivosti, ktorá skončila plnoletosťou dieťaťa,
2. pestúnskej starostlivosti, ktorá skončila plnoletosťou dieťaťa,
3. starostlivosti fyzickej osoby neodkladným opatrením súdu a bol podaný návrh na zverenie dieťaťa do náhradnej osobnej starostlivosti alebo do pestúnskej starostlivosti pred dovŕšením plnoletosti dieťaťa,
b) bola v osobnej starostlivosti poručníka do dovŕšenia plnoletosti,
c) sa vykonávanie pobytového opatrenia súdu 
1. vo výchovnom zariadení skončilo nadobudnutím plnoletosti dieťaťa,
2. v inom centre skončilo nadobudnutím plnoletosti dieťaťa.

(2) Na plnoletú fyzickú osobu podľa odseku 1 sa vzťahujú ustanovenia tohto zákona o mladých dospelých okrem § 68 a 69.“.

Poznámka pod čiarou k odkazu 45 znie:
„45) § 3, § 9 a 38 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov.
Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších prepisov.“.

110. V § 56 ods. 2 písm. b) sa slová ,,ods. 2 až 5 a ods. 7“ nahrádzajú slovami ,,ods. 2 až 4 a ods. 6“.

111. V § 56 ods. 3 sa slovo „detí“ nahrádza slovami „miest pre deti“.

112. V § 57 ods. 1 písm. b) úvodnej vete a ods. 2 sa vypúšťajú slová „v rozsahu najmenej štyroch týždňov“.

113. V § 57 ods. 8 sa slová „detí a ustanoveným počtom plnoletých fyzických osôb“ nahrádzajú slovami „miest pre deti a ustanoveným počtom miest pre plnoleté fyzické osoby“.

114. V § 57 ods. 10 písm. a) sa slovo „tretia“ nahrádza slovom „druhá“.

115. V § 57 ods. 10 písm. b) sa slová ,,ods. 5“ nahrádzajú slovami ,,ods. 4“.

116. V § 57 ods. 12 písm. a) sa na konci pripája čiarka a tieto slová: „a ak to nie je možné, do 10 pracovných dní po prijatí plnoletej fyzickej osoby do centra“.

117. V § 57 ods. 12 písm. b) sa na konci bodka nahrádza čiarkou a pripájajú sa tieto slová: „a ak to nie je možné, do 10 pracovných dní po prijatí dieťaťa do centra.“. 

118. V § 57 sa odsek 13 dopĺňa písmenom g), ktoré znie:
„g) záväzok plnoletej fyzickej osoby, rodiča dieťaťa alebo osoby, ktorá sa osobne stará o dieťa, strpieť vyšetrenie plnoletej fyzickej osoby alebo dieťaťa na zistenie alkoholu alebo vyšetrenie na prítomnosť omamných látok alebo psychotropných látok centrom; vyšetrenie na
1. zistenie alkoholu sa vykonáva dychovou skúškou prístrojom, ktorým sa určí objemové percento alkoholu v krvi,
2. prítomnosť omamných látok alebo psychotropných látok sa vykonáva skríningovým vyšetrením biologického materiálu.“.
119. § 57 sa dopĺňa odsekmi 14 a 15, ktoré znejú:
„(14) Resocializačný program sa pre fyzickú osobu podľa odseku 1 písm. a) a písm. b) prvého bodu vykonáva najviac tri roky odo dňa vystavenia odporúčania lekára so špecializáciou v špecializačnom odbore psychiatria alebo v špecializačnom odbore detská psychiatria.

(15) Centrum na účely následnej odbornej pomoci po ukončení resocializačného programu môže plnoletej fyzickej osobe umožniť krátkodobý pobyt v centre; na pobyt na účely následnej odbornej pomoci sa odsek 6 písm. a), § 61 ods. 6 druhá veta a § 89b ods. 1 druhá veta vzťahujú rovnako.“.

120. § 58 vrátane nadpisu sa vypúšťa.

121. V § 59 ods. 1 úvodnej vete sa za slová „terénnou formou“ vkladajú slová „podľa programu centra alebo špecializovaného programu centra na účel podľa § 45 ods. 1 písm. b) až d)“.

122. V § 59 ods. 1 písmeno d) znie:
„d) mladého dospelého po
1. ukončení náhradnej starostlivosti,
2. dovŕšení plnoletosti mladého dospelého, a to do ukončenia výkonu opatrení podľa písmena a), ak výkon týchto opatrení začal pred dovŕšením plnoletosti mladého dospelého a ak je vhodné výkon týchto opatrení ukončiť.“.

123. V § 59 ods. 3 druhej vete sa na konci pripája čiarka a tieto slová: „ak odsek 9 neustanovuje inak“.

124. V § 59 sa za odsek 8 vkladá nový odsek 9, ktorý znie:
„(9) Odporúčanie orgánu sociálnoprávnej ochrany detí a sociálnej kurately na vykonávanie opatrení pre mladého dospelého podľa § 73 ods. 6 písm. f) možno nahradiť súhlasom orgánu sociálnoprávnej ochrany detí a sociálnej kurately na vykonávanie týchto opatrení, ktorý obsahuje aj počet hodín vykonávania opatrení ambulantnou formou alebo terénnou formou.“.

Doterajší odsek 9 sa označuje ako odsek 10.

125. V § 59 ods. 10 sa vypúšťajú slová „so súhlasom orgánu sociálnoprávnej ochrany detí a sociálnej kurately“ a na konci sa pripája táto veta: „Skončenie vykonávania opatrení podľa prvej vety centrum oznámi orgánu sociálnoprávnej ochrany detí a sociálnej kurately do troch pracovných dní odo dňa skončenia vykonávania opatrení; súčasťou oznámenia je odôvodnenie postupu centra.“.

126. V § 60 ods. 3 prvej vete sa na konci pripája čiarka a tieto slová: „ak ho má uvedené v programe centra alebo v špecializovanom programe centra“ a v druhej vete sa slová „§ 12 ods. 3 a 4, § 13 ods. 1“ nahrádzajú slovami „§ 12 ods. 5 a 6, § 13“.

127. § 60 sa dopĺňa odsekom 4, ktorý znie:
„(4) Na výkon iných povinností uložených súdom , ktoré je možné vykonávať opatreniami sociálnoprávnej ochrany detí a sociálnej kurately podľa § 11 ods. 2 a 3, sa odseky 1 a 3 vzťahujú rovnako.“.

128. V § 61 odseky 3 a 4 znejú:
„(3) Rodič dieťaťa alebo osoba, ktorá sa osobne stará o dieťa, hradí úhradu za vykonávanie opatrení pobytovou formou pre dieťa podľa odseku 1 písm. a) vo výške
a) 50 % jednej tridsatiny sumy prídavku na dieťa43) za každý deň pobytu dieťaťa v centre v období od tridsiateho prvého dňa do šesťdesiateho dňa od nástupu dieťaťa do centra,
b) jednej tridsatiny sumy prídavku na dieťa za každý deň pobytu dieťaťa v centre v období od šesťdesiateho prvého dňa od nástupu dieťaťa do centra.

(4) Plnoletá fyzická osoba podľa odseku 1 písm. b) prvého bodu hradí úhradu za
a) poskytnuté bývanie vo výške
1. 50 % jednej tridsatiny 10 % sumy životného minima pre jednu plnoletú fyzickú osobu45c) za každý deň pobytu v centre v období od tridsiateho prvého dňa do šesťdesiateho dňa od nástupu dieťaťa s touto plnoletou fyzickou osobou do centra,
2. jednej tridsatiny 10 % sumy životného minima pre jednu plnoletú fyzickú osobu za každý deň pobytu v centre v období od šesťdesiateho prvého dňa od nástupu dieťaťa s plnoletou fyzickou osobou do centra,
b) stravu najviac vo výške ustanovenej dennej stravnej jednotky na mladého dospelého na každý deň pobytu, ak súčasťou vykonávania opatrení pobytovou formou je aj poskytovanie stravy plnoletej fyzickej osobe a ak centrum určilo úhradu za stravu.“.

129. § 61 sa dopĺňa odsekom 7, ktorý znie:
„(7) Na centrum zriadené obcou alebo vyšším územným celkom sa odseky 3, 4 a 6 nevzťahujú. Výšku úhrady a podrobnosti úhrady ustanoví obec alebo vyšší územný celok vo všeobecne záväznom nariadení; výška úhrady nesmie presiahnuť
a) pre dieťa podľa odseku 1 písm. a) sumu zodpovedajúcu jednej tridsatine sumy prídavku na dieťa za každý deň pobytu v centre,
b) pre plnoletú fyzickú osobu podľa odseku 1 písm. b) prvého bodu sumu zodpovedajúcu jednej tridsatine 10 % sumy životného minima pre jednu plnoletú fyzickú osobu) za každý deň pobytu v centre; odsek 4 písm. b) platí rovnako,
c) pre plnoletú fyzickú osobu podľa odseku 1 písm. b) tretieho bodu sumu zodpovedajúcu jednej tridsatine sumy dávky v hmotnej núdzi na jednotlivca za každý deň vykonávania resocializačného programu.“.

130. V § 62 ods. 1 sa slová „generálny riaditeľ“ nahrádzajú slovami „generálny riaditeľ Ústredia práce, sociálnych vecí rodiny (ďalej len „generálny riaditeľ“)“.

131. V § 62 ods. 2 písmeno b) znie:
„b) zdravotná spôsobilosť podľa § 93l,“.

132. V § 62 ods. 3 sa odkaz „36e)“ nahrádza odkazom „36d)“.

133. V poznámke pod čiarou k odkazu 45f sa vypúšťajú slová „o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti“.

134. V § 65 písm. a) druhom bode sa na konci pripája bodkočiarka a tieto slová: „vreckové sa neposkytuje mladému dospelému, ktorému centrum poskytuje finančný príspevok podľa § 55a písm. a) tretieho bodu“.

135. V § 66 ods. 8 sa na konci pripájajú tieto vety: „Ak dieťa nie je schopné nakladať s vreckovým z dôvodu zdravotného postihnutia, centrum môže tvoriť úspory z vreckového alebo jeho časti aj bez súhlasu dieťaťa. Centrum odôvodní tvorbu úspor podľa druhej vety v individuálnom pláne rozvoja osobnosti dieťaťa a najmenej raz za tri mesiace prehodnotí možnosť tvorby úspor z vreckového alebo jeho časti.“.

136. V § 68 ods. 1 druhá veta znie: „Príspevok na uľahčenie osamostatnenia sa mladého dospelého sa poskytuje na základe žiadosti mladého dospelého podanej najneskôr pri odchode z centra.“.

137. V § 68 odsek 3 znie:
„(3) Ak odsek 4 neustanovuje inak, príspevok na uľahčenie osamostatnenia sa mladého dospelého sa poskytuje v ustanovenej výške.“.

138. V § 68 sa za odsek 3 vkladá nový odsek 4, ktorý znie:
„(4) Ak centrum po dohode s mladým dospelým poskytuje príspevok na uľahčenie osamostatnenia sa mladého dospelého vecnou formou na zabezpečenie bývania a vecí súvisiacich s bývaním a uhradí výdavky na bývanie a na veci súvisiace s bývaním, výška príspevku na uľahčenie osamostatnenia sa mladého dospelého je najviac vo výške trojnásobku ustanovenej výšky príspevku na uľahčenie osamostatnenia sa mladého dospelého; dohoda s mladým dospelým, ktorý má ustanoveného opatrovníka, sa nahrádza súhlasom opatrovníka.“.

Doterajší odsek 4 sa označuje ako odsek 5.

139. V § 69 ods. 1 písm. a) sa slová „30 dní“ nahrádzajú slovami „šiestich mesiacov“.

140. § 69 sa dopĺňa odsekom 4, ktorý znie:
„(4) Na určovanie výšky príspevku na osamostatnenia sa mladého dospelého sa § 68 ods. 4 nevzťahuje.“.

141. V § 70 odseky 3 a 4 znejú:
„(3) Resocializačný príspevok sa poskytne, ak
a) výkon trestu odňatia slobody, výkon väzby, výkon detencie, ochranná výchova alebo ochranné ústavné liečenie trvalo viac ako 30 po sebe nasledujúcich dní a
b) fyzická osoba podľa odseku 2 do ôsmich pracovných dní odo dňa prepustenia podá žiadosť o resocializačný príspevok orgánu sociálnoprávnej ochrany detí a sociálnej kurately.

(4) Resocializačný príspevok sa poskytuje najviac vo výške 40 % sumy životného minima pre jednu plnoletú fyzickú osobu v kalendárnom roku.“.

142. V § 71 ods. 1 písm. f) sa slová „písm. b)“ nahrádzajú slovami „písm. c)“.

143. V § 72 sa vypúšťa písmeno c).

Doterajšie písmená d) až f) sa označujú ako písmená c) až e).

Poznámka pod čiarou k odkazu 48 sa vypúšťa.

144. V § 73 ods. 1 písmeno b) znie:
„b) vypracúva
1. koncepciu zabezpečovania vykonávania opatrení sociálnoprávnej ochrany detí a sociálnej kurately,
2. odporúčanie pre Centrum pre medzinárodnoprávnu ochranu detí a mládeže k možnosti umiestnenia dieťaťa na území Slovenskej republiky,“.

145. V § 73 ods. 1 písm. c) sa slová „usmerňuje a schvaľuje“ nahrádzajú slovami „usmerňuje, schvaľuje jeho program, špecializovaný program alebo resocializačný program a“.

146. V § 73 ods. 2 písm. b) šiestom bode sa vypúšťajú slová „ods. 3 až 5, 7 a 8“.

147. V § 73 ods. 2 písmeno c) znie:
„c) zabezpečuje
1. poskytnutie sociálneho poradenstva podľa § 11 ods. 2 písm. a) prvého bodu,
2. poskytnutie psychologického poradenstva podľa § 11 ods. 2 písm. a) druhého bodu,
3. utváranie podmienok na výkon opatrení podľa § 26,
4. poskytnutie sociálneho poradenstva, psychologického poradenstva alebo sprevádzania mladému dospelému po ukončení náhradnej starostlivosti,“.

148. V § 73 ods. 2 písm. e) druhý bod znie:
„2. ktorý poskytuje sociálne poradenstvo a
2a. psychologické poradenstvo podľa § 11 ods. 2 písm. a),
2b. psychologické poradenstvo alebo sprevádzanie mladému dospelému po ukončení náhradnej starostlivosti,“.

149. V § 73 ods. 2 písm. e) šiestom bode sa slová „ods. 8“ nahrádzajú slovami „ods. 3“.

150. V § 73 ods. 2 písm. e) sa vypúšťajú dvanásty bod a trinásty bod.

Doterajší štrnásty bod až dvadsiaty bod sa označujú ako dvanásty bod až osemnásty bod.

151. V § 73 ods. 2 písm. e) osemnástom bode sa slovo „právnych“ nahrádza slovami „právne záväzných“.

152. V § 73 ods. 2 písmeno g) znie:
„g) vykonáva úkony za maloletého bez sprievodu podľa § 29 ods. 1 písm. d),“.

153. V § 73 ods. 2 sa za písmeno h) vkladá nové písmeno i), ktoré znie:
„i) sprostredkúva výkon oprávnení subjektov podľa osobitných predpisov,4b) ak situáciu dieťaťa a jeho rodiny nie je potrebné riešiť opatreniami podľa tohto zákona,“.

Doterajšie písmeno i) sa označuje ako písmeno j).

154. V § 73 ods. 3 písm. c) sa slová „písmena n)“ nahrádzajú slovami „písmena m)“.

155. V § 73 ods. 3 sa vypúšťa písmeno k).

Doterajšie písmená l) až o) sa označujú ako písmená k) až n).

156. V § 73 ods. 4 sa za písmeno a) vkladá nové písmeno b), ktoré znie:
„b) opatrenia podľa § 11 ods. 3 písm. a) prostredníctvom fyzickej osoby podľa § 93 ods. 8 v pracovnoprávnom vzťahu na základe dohody o vykonaní práce,“.

Doterajšie písmeno b) sa označuje ako písmeno c).

157. V § 73 ods. 4 písm. a) a ods. 5 sa slová „ods. 4“ nahrádzajú slovami „ods. 4 a 6“.

158. V § 73 ods. 6 písm. a) sa vypúšťajú slová „ak opatreniami vykonávanými vo vlastnej pôsobnosti nebolo možné jednoznačne určiť mieru ohrozenia dieťaťa,“.

159. V § 73 ods. 6 sa za písmeno b) vkladá nové písmeno c), ktoré znie:
„c) organizovanie rodinnej konferencie podľa § 11a ods. 2 písm. a) a d),“.

Doterajšie písmená c) až e) sa označujú ako písmená d) až f).

160. V § 73 ods. 6 písm. d) sa na konci pripájajú tieto slová: „alebo vykonávanie iných povinností uložených súdom, ktoré je možné vykonávať opatreniami sociálnoprávnej ochrany detí a sociálnej kurately podľa § 11 ods. 2 a 3“.

161. V § 73 ods. 6 písm. f) sa slovo „poradenstva“ nahrádza slovami „poradenstva, psychologického poradenstva alebo sprevádzania“.

162. V § 74 odsek 1 znie:
„(1) Centrum pre medzinárodnoprávnu ochranu detí a mládeže
a) plní úlohy ústredného orgánu podľa medzinárodných dohovorov a právne záväzných aktov Európskej únie v oblasti
1. cezhraničného vymáhania výživného;57) na tento účel zisťuje majetkové pomery oprávnených a povinných,
2. rodičovských práv a povinností,58)
3. medzinárodných únosov detí a práva styku,59)
4. medzištátnych osvojení,37)
b) plní úlohy príslušného orgánu podľa medzinárodných dohovorov60) a právne záväzných aktov Európskej únie,61) 
c) vydáva súhlas s umiestnením dieťaťa, ktoré nemá obvyklý pobyt na území Slovenskej republiky, na územie Slovenskej republiky na základe odporúčania podľa § 73 ods. 1 písm. b) druhého bodu, 
d) vykonáva odborné metódy na uľahčenie riešenia konfliktných situácií v rodine, ktoré ovplyvňujú dieťa, pre ktoré plní úlohy podľa písmen a) a b),
e) spolupracuje pri plnení úloh podľa tohto zákona a pri plnení úloh na zabezpečenie vykonávania medzinárodných dohovorov a právne záväzných aktov Európskej únie s ústrednými orgánmi a príslušnými orgánmi zmluvných štátov v cudzine, ústrednými orgánmi štátnej správy, ostatnými orgánmi štátnej správy, obcami, bankami, pobočkami zahraničných bánk a akreditovanými subjektmi,
f) plní úlohy podľa písmena a) na základe vyhlásenia Ministerstva spravodlivosti Slovenskej republiky o vzájomnosti zo strany cudzieho štátu,62)
g) plní ďalšie úlohy v oblasti sociálnoprávnej ochrany detí vo vzťahu k cudzine podľa osobitných predpisov.63)“.

Poznámky pod čiarou k odkazom 57 až 63 znejú: 
„57) Napríklad nariadenie Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (Ú. v. EÚ L 7, 10. 1. 2009) v platnom znení, Dohovor o medzinárodnom vymáhaní výživného na deti a iných členov rodiny (Ú. v. EÚ, L 192, 22. 7. 2011), vyhláška ministra zahraničných vecí č. 33/1959 Zb. o Dohovore o vymáhaní výživného v cudzine, vyhláška ministra zahraničných vecí č. 14/1974 Zb. o Dohovore o uznaní a vykonateľnosti rozhodnutia o vyživovacej povinnosti k deťom, vyhláška ministra zahraničných vecí č. 132/1976 Zb. o Dohovore o uznávaní a výkone rozhodnutí o vyživovacej povinnosti.
58) Napríklad Európsky dohovor o uznávaní a výkone rozhodnutí týkajúcich sa starostlivosti o deti a o obnove starostlivosti o deti (oznámenie Ministerstva zahraničných vecí Slovenskej republiky č. 366/2001 Z. z.), Dohovor o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa (oznámenie Ministerstva zahraničných vecí Slovenskej republiky č. 344/2002 Z. z.), nariadenie Rady (EÚ) 2019/1111 z 25. júna 2019 o právomoci a uznávaní a výkone rozhodnutí v manželských veciach a vo veciach rodičovských práv a povinností a o medzinárodných únosoch detí (prepracované znenie) (Ú. v. EÚ L 178, 2. 7. 2019).
59) Napríklad Dohovor o občianskoprávnych aspektoch medzinárodných únosov detí (oznámenie Ministerstva zahraničných vecí č. 119/2001 Z. z.), nariadenie (EÚ) 2019/1111.
60) Napríklad Dohovor o ochrane detí a o spolupráci pri medzištátnych osvojeniach (oznámenie Ministerstva zahraničných vecí Slovenskej republiky č. 380/2001 Z. z.), Dohovor o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa (oznámenie Ministerstva zahraničných vecí Slovenskej republiky č. 344/2002 Z. z.).
61) Nariadenie (EÚ) 2019/1111.
62) § 54 zákona č. 97/1963 Zb. o medzinárodnom práve súkromnom a procesnom v znení neskorších predpisov.
63) Napríklad zákon č. 97/1963 Zb. v znení neskorších predpisov, § 95 ods. 1 Civilného sporového poriadku, § 12 ods. 1 Civilného mimosporového poriadku.“.

163. V § 77 ods. 2 písm. a) sa slová „písm. c) prvého bodu“ nahrádzajú slovami „písm. c) tretieho bodu“, slová „dvadsiateho bodu, písm. g) až i)“ sa nahrádzajú slovami „osemnásteho bodu, písm. g) až j)“ a slová „písm. h) až o)“ sa nahrádzajú slovami „písm. h) až n)“.

164. V § 79 ods. 1 písmeno f) znie:
„f) súlad písomne zadokumentovaných metód práce, ak žiadateľ nežiada o akreditáciu na vykonávanie opatrení podľa tohto zákona v centre, programu centra, špecializovaného program centra alebo resocializačného program centra, s účelom opatrení podľa tohto zákona, na ktoré sa žiada akreditácia,“.

165. V § 79 ods. 1 písmeno j) znie:
„j) zodpovedajúce hygienické podmienky v priestoroch, v ktorých budú vykonávané opatrenia, na ktoré žiada akreditáciu; zodpovedajúce hygienické podmienky sa preukazujú kópiou právoplatného rozhodnutia alebo kópiou záväzného stanoviska príslušného orgánu verejného zdravotníctva o uvedení priestorov do prevádzky alebo o zmene v ich prevádzkovaní,“.

166. V § 79 ods. 1 písmeno l) znie:
„l) žiadateľovi o akreditáciu nebola v období piatich rokov pred podaním žiadosti o udelenie akreditácie zrušená akreditácia; splnenie tejto podmienky preukazuje ministerstvo.“.

167. V § 79 ods. 2 písmeno b) znie:
„b) zamestnáva v pracovnom pomere zodpovedného zástupcu, ktorý
1. spĺňa podmienku bezúhonnosti a odbornej spôsobilosti a
2. nebol zodpovedným zástupcom v akreditovanom subjekte, ktorému bola zrušená akreditácia podľa § 85 ods. 1 písm. a) a ods. 2 písm. b) a c) v období 10 rokov pred podaním žiadosti o udelenie akreditácie,“.

168. V § 79 odsek 4 znie:
„(4) Za bezúhonnú sa na účely odseku 1 písm. b) a d) a odseku 2 písm. b) prvého bodu a písm. c) nepovažuje osoba, ktorá bola právoplatne odsúdená za úmyselný trestný čin na nepodmienečný trest odňatia slobody vo výmere vyššej ako jeden rok alebo bola právoplatne odsúdená za úmyselný trestný čin z niektorých trestných činov proti životu a zdraviu, proti slobode a ľudskej dôstojnosti, proti rodine a mládeži, proti iným právam a slobodám, proti mieru a ľudskosti a za niektorý z trestných činov terorizmu a extrémizmu a to aj vtedy, ak jej bolo odsúdenie za uvedené trestné činy zahladené, alebo sa na ňu hľadí, akoby nebola za taký čin odsúdená podľa osobitného predpisu.38a) Bezúhonnosť sa preukazuje odpisom registra trestov pre vybrané povolania a civilný proces. Žiadateľ o akreditáciu na účel preukázania bezúhonnosti poskytne údaje potrebné na vyžiadanie odpisu registra trestov pre vybrané povolania a civilný proces.36d) Údaje podľa tretej vety ministerstvo bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie odpisu registra trestov pre vybrané povolania a civilný proces.“.

169. V § 79 ods. 5 úvodnej vete sa za slová „odseku 2 písm. b)“ vkladajú slová „prvého bodu“.

170. V § 79 ods. 5 písm. b) sa vypúšťajú slová „a najmenej trojročná prax vykonávaná v rozsahu ustanoveného týždenného pracovného času v oblasti zodpovedajúcej vykonávanému opatreniu, metóde, technike a postupu“.

171. V § 80 ods. 2 sa za slovo „trestov“ vkladajú slová „pre vybrané povolania a civilný proces36d)“ a vypúšťa sa druhá veta.

172. V § 80 ods. 3 sa slovo „trestov36d)“ nahrádza slovami „trestov pre vybrané povolania a civilný proces36d)“ a vypúšťa sa druhá veta.

173. V § 81 odsek 2 znie:
„(2) Akreditačnú komisiu zriaďuje minister ako poradný orgán na
a) overovanie splnenia podmienok podľa § 79 ods. 1 písm. f) a k) a podmienky odbornej spôsobilosti podľa § 79 ods. 5,
b) overovanie plnenia
1. podmienok udelenej akreditácie akreditovaným subjektom v rozsahu podľa písmena a),
2. povinností podľa § 83 ods. 5 písm. b) až d), písm. e) prvého bodu, druhého bodu a štvrtého bodu a písm. f) a g) a povinnosti podľa § 83 ods. 5 písm. h) v rozsahu podľa písmena a).“.

174. V § 81 ods. 3 sa za slovo „člen“ vkladá slovo „akreditačnej“.

175. V § 81 odsek 4 znie:
„(4) Činnosť členov akreditačnej komisie je úkonom vo všeobecnom záujme.68) Podrobnosti o zložení a činnosti akreditačnej komisie a odmeňovanie členov akreditačnej komisie upraví štatút akreditačnej komisie, ktorý vydá ministerstvo.“.

Poznámka pod čiarou k odkazu 69 sa vypúšťa.

176. V § 82 odsek 1 znie:
„(1) Akreditačná komisia vykonáva právomoci
a) podľa § 81 ods. 2 písm. a)
1. posúdením skutočností uvedených v žiadosti o udelenie akreditácie,
2. posúdením predložených dokladov k žiadosti podľa prvého bodu, vrátane doplnených dokladov podľa odseku 3,
3. ústnym pohovorom podľa odseku 2,
4. posúdením písomne zadokumentovaných metód práce, programu centra, špecializovaného programu centra alebo resocializačného programu centra,
b) podľa § 81 ods. 2 písm. b)
1. posúdením dokladov preukazujúcich 
1a. plnenie podmienok udelenej akreditácie v rozsahu podľa § 81 ods. 2 písm. a),
1b. splnenie povinností podľa § 83 ods. 5 písm. b) až d), písm. e) prvého bodu, druhého bodu a štvrtého bodu a písm. f) a g) a povinnosti podľa § 83 ods. 5 písm. h) v rozsahu podľa § 81 ods. 2 písm. a),
2. ústnym pohovorom podľa odseku 2.“.

177. V § 82 odsek 4 znie:
„(4) Akreditačná komisia môže odporučiť uznanie odbornej spôsobilosti podľa § 79 ods. 5 písm. c) až f) bez vykonania ústneho pohovoru so zodpovedným zástupcom žiadateľa, ktorým je právnická osoba, ak vykonáva úlohy zodpovedného zástupcu pre akreditovaný subjekt, vo veci ktorého sa koná, v pracovnom pomere nepretržite najmenej tri roky.“.

178. V § 82 ods. 5 sa slová „písm. b)“ nahrádzajú slovami „písm. c)“.

179. V § 82 odsek 6 znie:
„(6) O priebehu overovania podľa § 81 ods. 2 vyhotoví akreditačná komisia zápisnicu s ustanovenými náležitosťami.“.

180. V § 83 ods. 2 druhej vete sa na konci pripája bodkočiarka a tieto slová: „do rozhodnutia vo veci predĺženia platnosti akreditácie sa akreditácia považuje za platnú“.

181. V § 83 ods. 3 druhej vete sa na konci pripája bodkočiarka a  tieto slová: „časť vety za bodkočiarkou v odseku 2 druhej vete platí rovnako“.

182. V § 83 ods. 4 a § 96d ods. 1 písm. e) sa slová „písm. b)“ nahrádzajú slovami „písm. a) tretieho bodu“.

183. V § 83 ods. 5 písm. d) sa slová „§ 58 ods. 1“ nahrádzajú slovami „§ 93l ods. 9 písm. c) prvého bodu“.

184. V § 83 ods. 5 písm. e) prvom bode sa slovo „psychickej“ nahrádza slovom „zdravotnej“.

185. V § 83 ods. 5 písm. g) sa slová „akreditačnej komisii do 15. februára“ nahrádzajú slovami „na základe výzvy ministerstva“.

186. V § 85 ods. 1 sa vypúšťa písmeno b).

Doterajšie písmená c) a d) sa označujú ako písmená b) a c).

187. V § 85 sa odsek 2 dopĺňa písmenom e), ktoré znie:
„e) akreditovaný subjekt neuzatvoril pred začatím činností, na ktoré mu bola udelená akreditácia, zmluvu o poistení zodpovednosti za škodu spôsobenú iným osobám v súvislosti s vykonávaním opatrenia, metódy, techniky a postupu, na ktoré bola udelená akreditácia, a poistenie netrvá počas platnosti udelenej akreditácie.“.

188. V § 85 odsek 3 znie:
„(3) Ministerstvo preruší konanie o
a) zrušení akreditácie, ak sa u akreditovaného subjektu vykonáva inšpekcia v sociálnych veciach,69a) inšpekcia práce alebo dohľad nad poskytovaním zdravotnej starostlivosti,69b)
b) predĺžení platnosti akreditácie alebo o zmene akreditácie do skončenia konania o zrušení akreditácie akreditovaného subjektu.“.

189. V § 85 ods. 4 sa slová „písm. a) a d)“ nahrádzajú slovami „písm. a) a c)“.

190. V § 88 ods. 1 a 3 sa za slovom „subjektu“ vypúšťa čiarka a slová „ktorý nie je centrom,“ sa nahrádzajú slovami „na vykonávanie opatrení podľa tohto zákona, ktoré nie sú vykonávané v centre,“.

191. V § 89 ods. 1 úvodnej vete sa slová „31. mája“ nahrádzajú slovami „30. apríla“.

192. V § 89 ods. 3 písm. b) sa slová „30. apríla“ nahrádzajú slovami „31. marca“.

193. V § 89 ods. 3 písm. c) úvodnej vete sa slová „30. júna“ nahrádzajú slovami „31. mája“.

194. V § 89 ods. 3 písm. d) úvodnej vete sa slová „31. októbra“ nahrádzajú slovami „15. septembra“.

195. V § 89 ods. 4 písm. b) sa slová „30. apríla“ nahrádzajú slovami „31. marca“ a na konci sa pripájajú tieto slová: „vrátane návrhu na zabezpečenie vykonávania opatrení v konkrétnom centre, ak orgán sociálnoprávnej ochrany detí a sociálnej kurately plánuje spoluprácu s týmto centrom aj v nasledujúcom kalendárnom roku“.

196. V § 89 ods. 5 úvodnej vete sa slová „30. septembra“ nahrádzajú slovami „31. júla“.

197. V § 89 ods. 5 písm. d) prvom bode sa na konci pripája bodkočiarka a tieto slová: „súčasťou ponuky môže byť aj ponuka počtu hodín podľa jednotlivých druhov opatrení v územnom obvode konkrétneho orgánu sociálnoprávnej ochrany detí a sociálnej kurately“.

198. V § 89 sa za odsek 6 vkladá nový odsek 7, ktorý znie:
„(7) Ak orgán sociálnoprávnej ochrany detí a sociálnej kurately podľa § 73 ods. 1 nevyhovel návrhu podľa odseku 4 písm. b) a určil v spôsobe zabezpečenia vykonávania opatrení podľa § 73 ods. 6 iné centrum alebo nižší rozsah hodín v centre a nedôjde k dohode o spôsobe zabezpečenia vykonávania týchto opatrení medzi orgánom sociálnoprávnej ochrany detí a sociálnej kurately podľa § 73 ods. 1, orgánom sociálnoprávnej ochrany detí a sociálnej kurately podľa § 73 ods. 2 a centrom, rozhodujúce je určenie spôsobu zabezpečenia vykonávania opatrení ambulantnou formou alebo terénnou formou orgánom sociálnoprávnej ochrany detí a sociálnej kurately podľa § 73 ods. 1.“.

Doterajší odsek 7 sa označuje ako odsek 8.

199. V § 89 ods. 8 sa slová „30. septembra“ nahrádzajú slovami „31. júla“ a slová „31. októbra“ sa nahrádzajú slovami „15. septembra“.  

200. V § 89a ods. 6 sa slová „ods. 6“ nahrádzajú slovami „ods. 7“.

201. V § 90 ods. 2 sa na konci pripája čiarka a tieto slová: „a ak ide o konanie vo veci príspevku na stravu aj okrem § 18 ods. 3 a § 33 ods. 2 všeobecného predpisu o správnom konaní“.

202. V § 90 ods. 4 úvodnej vete sa slovo „Miestna“ nahrádza slovami „Ak odsek 5 neustanovuje inak, miestna“.

203. V § 90 ods. 4 písmeno d) znie:
„d) plnoletá fyzická osoba
1. má obvyklý pobyt,
2. sa zdržiava, ak je potrebné pre plnoletú fyzickú osobu vykonávať opatrenia podľa tohto zákona; orgán sociálnoprávnej ochrany detí a sociálnej kurately, v ktorého územnom obvode sa plnoletá fyzická osoba zdržiava, oznámi túto skutočnosť orgánu sociálnoprávnej ochrany detí a sociálnej kurately, v ktorého územnom obvode má plnoletá fyzická osoba obvyklý pobyt.“.

204. V § 90 sa za odsek 4 vkladá nový odsek 5, ktorý znie:
„(5) Na konanie o resocializačnom príspevku je miestne príslušný orgán sociálnoprávnej ochrany detí a sociálnej kurately, ktorému bola doručená žiadosť o resocializačný príspevok.“.

Doterajšie odseky 5 až 7 sa označujú ako odseky 6 až 8.

205. V 93 ods. 1 sa slová „sociálne služby a poradenstvo, verejná politika a verejná správa alebo v študijných odboroch pedagogického zamerania“ nahrádzajú slovami „učiteľstvo a pedagogické vedy alebo v študijnom odbore politické vedy v študijnom programe zameranom na verejnú politiku alebo verejnú správu“.

206. V § 93 ods. 3 sa vypúšťajú slová „alebo získali vysokoškolské vzdelanie v študijnom odbore andragogika alebo majú uznaný doklad o takomto vysokoškolskom vzdelaní vydaný zahraničnou vysokou školou“.

207. V § 93 sa vypúšťajú odseky 11, 12 a 14.

Doterajší odsek 13 sa označuje ako odsek 11.


208. Za § 93 sa vkladá § 93aa, ktorý znie:
„§ 93aa

(1) Orgán sociálnoprávnej ochrany detí a sociálnej kurately podľa § 73 ods. 2 a 3 zabezpečuje výkon opatrení podľa § 2a a úloh podľa § 4a počtom miest zamestnancov určeným ustanoveným spôsobom pre ustanovenú agendu; orgán sociálnoprávnej ochrany detí a sociálnej kurately podľa § 73 ods. 1 je oprávnený upraviť tento počet miest zamestnancov orgánu sociálnoprávnej ochrany detí a sociálnej kurately podľa § 73 ods. 2 a 3 najviac o 20 % v závislosti od vývoja počtu detí a počtu plnoletých fyzických osôb, pre ktoré sú vykonávané opatrenia podľa § 2a a úlohy podľa § 4a, a určenej miery ohrozenia dieťaťa.

(2) Orgán sociálnoprávnej ochrany detí a sociálnej kurately vykonáva opatrenia podľa tohto zákona podľa ustanovených plánov podľa § 73 ods. 2 písm. e) jedenásteho bodu a dvanásteho bodu.

(3) Neposkytnutie informácie podľa § 8 ods. 3 sa odôvodní v spisovej dokumentácii podľa § 96b.

(4) Orgán sociálnoprávnej ochrany detí a sociálnej kurately podľa § 73 ods. 2 a 3 z výkonu opatrení podľa § 2a a úloh podľa § 4a, akreditovaný subjekt z výkonu opatrení, ktoré vykonáva na základe § 73 ods. 5, a centrum z výkonu opatrení podľa § 59 a 60 vypracovávajú záznam s ustanovenými náležitosťami; § 11a ods. 5 a § 93g ods. 11 tým nie sú dotknuté.

(5) Záznam podľa odseku 4 z rozhovoru s dieťaťom bez prítomnosti inej osoby sa vypracuje osobitne; na účely osobitného vypracovania záznamu sa na prítomnosť inej fyzickej osoby podľa § 93b ods. 4 neprihliada.

(6) Súčasťou návrhu na nariadenie ústavnej starostlivosti, návrhu na nariadenie neodkladného opatrenia vo veciach osobnej starostlivosti o maloletého podľa § 367 Civilného mimosporového poriadku, ktoré má byť vykonávané v zariadení pobytovou formou, alebo návrhu na uloženie výchovného opatrenia, ktoré má byť vykonávané pobytovou formou je
a) opis a zhodnotenie opatrení, ktoré boli uplatnené na zabezpečenie výchovy a všestranného vývinu dieťaťa v jeho prirodzenom rodinnom prostredí alebo náhradnom rodinnom prostredí, alebo uvedenie dôvodov, pre ktoré nemohli byť uplatnené,
b) informácia o využití sociálnej služby krízovej intervencie alebo iného druhu sociálnej služby alebo odborných činností zariadenia poradenstva a prevencie na riešenie situácie dieťaťa a rodiny.

(7) Akreditovaný subjekt je povinný poskytovať štatistické údaje z oblasti výkonu sociálnoprávnej ochrany detí a sociálnej kurately, na ktoré má udelenú akreditáciu, štátnym orgánom sociálnoprávnej ochrany detí a sociálnej kurately na účely spracovania štatistických zisťovaní a administratívnych zdrojov.“.

209. V § 93a odsek 2 znie:
„(2) Písomná žiadosť o zapísanie do zoznamu supervízorov obsahuje
a) meno a priezvisko fyzickej osoby, ktorá žiada o zápis do zoznamu supervízorov,
b) údaje potrebné na vyžiadanie výpisu z registra trestov;36d) bezúhonnosť sa preukazuje výpisom z registra trestov,
c) kontaktnú adresu, telefónne číslo alebo iný kontaktný údaj, na ktorom môžu záujemcovia o programy supervízie získať bližšie informácie, a
d) ďalšie ustanovené náležitosti.“.

210. V § 93a ods. 3 prvej vete sa na konci pripájajú tieto slová: „alebo dokument zo zaručenej konverzie diplomu alebo dokladu podľa odseku 1 písm. b) alebo písm. d) vytvorený podľa osobitného predpisu74ab)“.

Poznámka pod čiarou k odkazu 74ab znie:
„74ab) § 35 a 36 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Govermente) v znení neskorších predpisov.“.

211. V § 93a ods. 4 sa vypúšťa druhá veta a v tretej vete sa slová „druhej vety“ nahrádzajú slovami „odseku 2 písm. b)“.

212. V § 93a ods. 7 sa slovo „žiadateľov“ nahrádza slovom „supervízorov“.

213. V § 93a ods. 12 sa na konci pripája táto veta: „Preukázanie splnenia podmienok podľa odseku 1 písm. b) a d) sa nevyžaduje, ak fyzická osoba, ktorá opakovane žiada o zapísanie do zoznamu supervízorov, je ku dňu podania žiadosti zapísaná do zoznamu supervízorov, alebo ak od výmazu tejto fyzickej osoby zo zoznamu supervízorov neuplynulo viac ako dvanásť mesiacov.“.

214. V § 93b ods. 1 písm. b) sa za slová „a d)“ vkladá čiarka a slová „škole alebo v školskom zariadení“, vypúšťa sa slovo „inou“ a na konci sa pripája bodkočiarka a tieto slová: „rozhovor s dieťaťom je zamestnanec orgánu sociálnoprávnej ochrany detí a sociálnej kurately oprávnený vykonať bez prítomnosti inej osoby“.

215. V § 93b ods. 1 písm. f), § 93e vrátane nadpisu a § 93f ods. 2 sa vypúšťa slovo „iný“ vo všetkých tvaroch.

216. V § 93b ods. 1 sa za písmeno f) vkladajú nové písmená g) až i), ktoré znejú:
„g) požiadať rodiča dieťaťa alebo osobu, ktorá sa osobne stará o dieťa, v určenej lehote o predloženie výsledku vyšetrenia na zistenie alkoholu alebo výsledku vyšetrenia na prítomnosť omamných látok alebo psychotropných látok u 
1. dieťaťa, ak má z vlastnej činnosti alebo z oznámenia inej osoby informácie o možnom negatívnom vplyve užívania alkoholu, omamných látok alebo psychotropných látok dieťaťom na jeho život, zdravie, fyzický vývin, psychický vývin a sociálny vývin,
2. rodiča dieťaťa alebo osoby, ktorá sa osobne stará o dieťa, ak má z vlastnej činnosti alebo z oznámenia inej osoby informácie o možnom negatívnom vplyve nadmerného užívania alkoholu alebo užívania omamných látok alebo psychotropných látok rodičom dieťaťa alebo osobou, ktorá sa osobne stará o dieťa, na život, zdravie, fyzický vývin, psychický vývin a sociálny vývin dieťaťa,
h) vykonať rozhovor s dieťaťom v zariadení na výkon rozhodnutia súdu bez prítomnosti inej osoby, a to aj v priestoroch určených na bývanie dieťaťa a trávenie voľného času dieťaťa,
i) určiť, že opatrenie, ktoré má byť vykonané v osobnom kontakte s dieťaťom, rodičom dieťaťa alebo osobou, ktorá sa osobne stará o dieťa, bude vykonané bez prítomnosti inej osoby,“.

Doterajšie písmená g) a h) sa označujú ako písmená j) a k).

217. V § 93b sa za odsek 2 vkladajú nové odseky 3 a 4, ktoré znejú:
„(3) Oprávnenie podľa odseku 1 písm. g) možno vykonať, ak povinná osoba je preukázateľne oboznámená s účelom predloženia výsledku vyšetrenia podľa odseku 1 písm. g) a poučená o následkoch nepredloženia výsledku tohto vyšetrenia.

(4) Ak dieťa, rodič dieťaťa alebo osoba, ktorá sa osobne stará o dieťa, je fyzickou osobou s ťažkým zdravotným postihnutím a oprávnenie podľa odseku 1 má byť vykonané bez prítomnosti inej osoby, má fyzická osoba s ťažkým zdravotným postihnutím právo na prítomnosť fyzickej osoby podľa vlastného výberu, ktorej prítomnosťou nebude zmarený účel oprávnenia, ak je to potrebné za účelom zabezpečenia primeraných úprav.74ba)“.

Doterajší odsek 3 sa označuje ako odsek 5.

Poznámka pod čiarou k odkazu 74ba znie:
„74ba) Čl. 2 Dohovoru o právach osôb so zdravotným postihnutím (oznámenie Ministerstva zahraničných vecí Slovenskej republiky č. 317/2010 Z. z.).“.

218. V § 93b odsek 5 znie:
„(5) Oprávnenia podľa odseku 1 sa uplatňujú aj na účel plnenia úloh podľa § 4a; odseky 2 až 4 a § 93c až 93e sa vzťahujú rovnako.“.

219. V § 93c ods. 1, 4 a 6 sa slová „písm. g) a h)“ nahrádzajú slovami „písm. j) a k)“.

220. V 93d úvodnej vete sa za slová „písm. a) až c)“ vkladá čiarka a slová „a písm. e)“.

221. V § 93e úvodnej vete sa slová „je povinná“ nahrádzajú slovami „sú povinní“.

222. Doterajší text § 93e sa označuje ako odsek 1 a dopĺňa sa odsekom 2, ktorý znie:
„(2) Pri plnení povinností podľa odseku 1 je zastúpenie vylúčené.“.

223. Za § 93g sa vkladajú § 93h až 93j, ktoré vrátane nadpisov znejú:
„§ 93h
Oprávnenia zamestnanca centra

(1) Zamestnanec centra je na účel vykonávania opatrení sociálnoprávnej ochrany detí a sociálnej kurately oprávnený
a) osobne zisťovať informácie potrebné na účel vykonávania opatrení pobytovou formou v prostredí podľa § 4 ods. 1 písm. a) a b) najmä návštevou dieťaťa a rozhovorom s dieťaťom, rodičom dieťaťa, osobu, ktorá sa osobne stará o dieťa, alebo s fyzickou osobu, ktorá má s dieťaťom blízky vzťah; rozhovor s dieťaťom je zamestnanec centra oprávnený vykonať aj bez prítomnosti inej osoby,
b) vyhotoviť aj bez súhlasu prítomnej fyzickej osoby obrazový záznam, obrazovo-zvukový záznam a zvukový záznam, ak je to potrebné na účel preukázania ohrozenia života dieťaťa, zdravia dieťaťa, neľudského alebo zlého zaobchádzania s dieťaťom,
c) vyhotoviť aj bez súhlasu prítomnej fyzickej osoby zvukový záznam a v prípade výkonu opatrenia ambulantnou formou v centre aj obrazovo-zvukový záznam na účel preukázania priebehu vykonávania opatrenia,
d) určiť, že opatrenie, ktoré má byť vykonané v osobnom kontakte s dieťaťom, rodičom dieťaťa alebo osobou, ktorá sa osobne stará o dieťa, bude vykonané bez prítomnosti inej osoby,
e) prepraviť motorovým vozidlom centra dieťa, rodiča dieťaťa, osobu, ktorá sa osobne stará o dieťa, alebo inú fyzickú osobu, ak je to nevyhnutné na účel výkonu opatrenia pre dieťa; tým nie je dotknutý výkon povinností centra vo vzťahu k dieťaťu, ktoré bolo do centra umiestnené na základe rozhodnutia súdu.

(2) Na výkon oprávnení podľa odseku 1
a) písm. a) sa § 93b ods. 2 a 4 vzťahujú rovnako,
b) písm. b) a c) sa § 93c ods. 1, 2, 4 až 6 vzťahujú rovnako; centrum poskytne záznam podľa odseku 1 písm. b) a c) okrem subjektov uvedených v § 93c ods. 4 aj orgánu sociálnoprávnej ochrany detí a sociálnej kurately.

(3) Oprávnenie podľa odseku 1 písm. a) vykonáva zamestnanec centra na základe plánu podľa § 47 ods. 3, § 49 ods. 5, § 56 ods. 4 písm. a) a § 57 ods. 11.

(4) Zamestnanec centra koordinuje výkon oprávnenia podľa odseku 1 písm. a) s orgánom sociálnoprávnej ochrany detí a sociálnej kurately.

(5) Zamestnanec centra sa pri výkone oprávnenia podľa odseku 1 písm. a) preukazuje písomným poverením štatutárneho zástupcu centra alebo preukazom zamestnanca, ktoré obsahujú
a) meno a priezvisko zamestnanca,
b) funkčné zaradenie zamestnanca,
c) názov a sídlo centra,
d) meno a priezvisko štatutárneho zástupcu centra a jeho podpis,
e) odtlačok úradnej pečiatky centra.

§ 93i
Povinnosti rodiča dieťaťa a osoby, ktorá sa osobne stará o dieťa, pri vykonávaní opatrení sociálnoprávnej ochrany detí a sociálnej kurately centrom

(1) Rodič dieťaťa a osoba, ktorá sa osobne stará o dieťa, sú povinní
a) umožniť zamestnancovi centra výkon jeho oprávnení a poskytnúť mu potrebné informácie a doklady na účel výkonu opatrení centrom,
b) na požiadanie centra s ním osobne spolupracovať pri výkone opatrení, a ak je to potrebné na výkon opatrení centrom
1. osobne sa dostaviť na miesto určené centrom; ak je rodič dieťaťa alebo osoba, ktorá sa osobne stará o dieťa, fyzickou osobou s ťažkým zdravotným postihnutím, centrum pri určovaní miesta zohľadní potrebu zabezpečenia primeraných úprav,74ba) 
2. zabezpečiť účasť dieťaťa na výkone opatrenia.

(2) Pri plnení povinností podľa odseku 1 je zastúpenie vylúčené.

§ 93j
Oprávnenia zamestnanca obce a povinnosti rodiča dieťaťa a osoby, ktorá sa osobne stará o dieťa, pri vykonávaní opatrení sociálnoprávnej ochrany detí a sociálnej kurately obcou

(1) Zamestnanec obce je na účel vykonávania opatrení sociálnoprávnej ochrany detí a sociálnej kurately podľa § 75 oprávnený
a) osobne preverovať starostlivosť o výchovu, zdravie, výživu a všestranný vývin dieťaťa alebo osobne zisťovať dôvody nevhodného správania sa dieťaťa v prostredí podľa § 4 ods. 1 písm. a) a b) najmä návštevou dieťaťa a rozhovorom s dieťaťom, rodičom dieťaťa, osobu, ktorá sa osobne stará o dieťa, alebo s fyzickou osobu, ktorá má s dieťaťom blízky vzťah, 
b) zisťovať informácie v škole, školskom zariadení alebo u inej osoby alebo návštevou dieťaťa v prostredí podľa § 4 ods. 1 písm. a) a b) a rozhovorom s dieťaťom, rodičom dieťaťa, osobu, ktorá sa osobne stará o dieťa, alebo s fyzickou osobu, ktorá má s dieťaťom blízky vzťah,
c) vyhotoviť aj bez súhlasu prítomnej fyzickej osoby obrazový záznam, obrazovo-zvukový záznam a zvukový záznam, ak je to potrebné na účel preukázania ohrozenia života dieťaťa, zdravia dieťaťa, neľudského alebo zlého zaobchádzania s dieťaťom.

(2) Ak obec v rámci výkonu svojej samosprávnej pôsobnosti spolupracuje s orgánom sociálnoprávnej ochrany detí a sociálnej kurately, poskytuje mu súčinnosť alebo spolupôsobí pri výkone opatrení vykonávaných orgánom sociálnoprávnej ochrany detí a sociálnej kurately a zamestnanec obce nemohol využiť svoje oprávnenie z dôvodu, že rodič dieťaťa alebo osoba, ktorá sa osobne stará o dieťa, nespolupracuje, oznámi túto skutočnosť orgánu sociálnoprávnej ochrany detí a sociálnej kurately. 

(3) Na výkon oprávnení podľa odseku 1
a) písm. a) a b) sa § 93b ods. 2 vzťahuje rovnako,
b) písm. c) sa § 93c ods. 1, 2, 4 až 6 vzťahujú rovnako; obec poskytne záznam podľa odseku 1 písm. c) okrem subjektov uvedených v § 93c ods. 4 aj orgánu sociálnoprávnej ochrany detí a sociálnej kurately.

(4) Zamestnanec obce sa pri výkone oprávnenia podľa odseku 1 písm. a) a b) preukazuje písomným poverením štatutárneho zástupcu obce, ktoré obsahuje meno a priezvisko zamestnanca, meno a priezvisko štatutárneho zástupcu obce a jeho podpis a odtlačok úradnej pečiatky obce.

(5) Na povinnosti rodiča dieťaťa a osoby, ktorá sa osobne stará o dieťa, pri vykonávaní opatrení sociálnoprávnej ochrany detí a sociálnej kurately obcou sa § 93i vzťahuje rovnako.

§ 93k
Oprávnenia zamestnanca akreditovaného subjektu a povinnosti rodiča dieťaťa a osoby, ktorá sa osobne stará o dieťa, pri vykonávaní opatrení sociálnoprávnej ochrany detí a sociálnej kurately akreditovaným subjektom

(1) Zamestnanec akreditovaného subjektu, ak akreditovaný subjekt nevykonáva opatrenia podľa tohto zákona v centre, je na účel vykonávania opatrení sociálnoprávnej ochrany detí a sociálnej kurately oprávnený 
a) osobne zisťovať informácie potrebné na účel vykonávania opatrení v prostredí podľa § 4 ods. 1 písm. a) a b), v škole, školskom zariadení alebo u inej osoby najmä návštevou dieťaťa a rozhovorom s dieťaťom, rodičom dieťaťa, osobu, ktorá sa osobne stará o dieťa, alebo s fyzickou osobu, ktorá má s dieťaťom blízky vzťah; rozhovor s dieťaťom je zamestnanec akreditovaného subjektu oprávnený vykonať aj bez prítomnosti inej osoby,
b) vyhotoviť aj bez súhlasu prítomnej fyzickej osoby obrazový záznam, obrazovo-zvukový záznam a zvukový záznam, ak je to potrebné na účel preukázania ohrozenia života dieťaťa, zdravia dieťaťa, neľudského alebo zlého zaobchádzania s dieťaťom,
c) vyhotoviť aj bez súhlasu prítomnej fyzickej osoby zvukový záznam a obrazovo-zvukový záznam na účel preukázania priebehu vykonávania opatrenia zabezpečeného podľa § 73 ods. 5,
d) prepraviť motorovým vozidlom akreditovaného subjektu dieťa, rodiča dieťaťa, osobu, ktorá sa osobne stará o dieťa, alebo inú fyzickú osobu, ak je to nevyhnutné na účel výkonu opatrení pre dieťa.

(2) Na výkon oprávnení podľa odseku 1
a) písm. a) sa § 93b ods. 2 a 4 vzťahujú rovnako,
b) písm. b) a c) sa § 93c ods. 1, 2, 4 až 6 vzťahujú rovnako; akreditovaný subjekt poskytne záznam podľa odseku 1 písm. b) a c) okrem subjektov uvedených v § 93c ods. 4 aj orgánu sociálnoprávnej ochrany detí a sociálnej kurately.

(3) Zamestnanec akreditovaného subjektu sa pri výkone oprávnenia podľa odseku 1 písm. a) preukazuje písomným poverením štatutárneho zástupcu akreditovaného subjektu, ktoré obsahuje meno a priezvisko zamestnanca, meno a priezvisko štatutárneho zástupcu akreditovaného subjektu a jeho podpis a odtlačok úradnej pečiatky akreditovaného subjektu.

(4) Na povinnosti rodiča dieťaťa a osoby, ktorá sa osobne stará o dieťa, pri vykonávaní opatrení sociálnoprávnej ochrany detí a sociálnej kurately akreditovaným subjektom sa § 93i vzťahuje rovnako.

§ 93l
Zdravotná spôsobilosť 

(1) Zdravotná spôsobilosť na účely tohto zákona je telesná spôsobilosť a psychická spôsobilosť. Na zdravotnú spôsobilosť, ktorá je predpokladom na výkon práce profesionálneho náhradného rodiča, sa vzťahuje osobitný predpis.74f)

(2) Predpoklad zdravotnej spôsobilosti musí plniť zamestnanec
a) centra, ktorý
1. prichádza do osobného kontaktu s deťmi a plnoletými fyzickými osobami, pre ktoré sú v centre vykonávané opatrenia sociálnoprávnej ochrany detí a sociálnej kurately
1a. pobytovou formou,
1b. ambulantnou formou alebo terénnou formou,
2. je riaditeľom centra podľa § 62,
b) akreditovaného subjektu, ktorý sa podieľa na vykonávaní výchovného skupinového programu alebo sociálneho skupinového programu podľa § 17 ods. 4 pobytovou formou v osobnom kontakte s deťmi počas vykonávania tohto programu.

(3) Zdravotná spôsobilosť sa preukazuje
a) pred vznikom pracovnoprávneho vzťahu,
b) počas pracovnoprávneho vzťahu, ak ide o zdravotnú spôsobilosť, ktorou nie je psychická spôsobilosť preukazovaná psychologickým posudkom, pri vzniku dôvodnej pochybnosti o tom, či zamestnanec spĺňa predpoklad tejto zdravotnej spôsobilosti, a to do 90 dní od výzvy
1. generálneho riaditeľa, ak ide o zamestnanca podľa odseku 2 písm. a) druhého bodu,
2. štatutárneho zástupcu centra alebo akreditovaného subjektu, ak nejde o zamestnanca podľa prvého bodu, a
c) počas pracovnoprávneho vzťahu, ak ide o zdravotnú spôsobilosť, ktorou je psychická spôsobilosť preukazovaná psychologickým posudkom, a to
1. v lehotách určených centrom alebo akreditovaným subjektom, nie dlhších ako päť rokov od posledného posúdenia,
2. pri vzniku dôvodnej pochybnosti o tom, či zamestnanec spĺňa predpoklad psychickej spôsobilosti preukazovanej psychologickým posudkom, a pri podozrení na týranie alebo sexuálne zneužívanie dieťaťa, pre ktoré centrum vykonáva opatrenia pobytovou formou alebo akreditovaný subjekt výchovný skupinový program alebo sociálny skupinový programu podľa § 17 ods. 4 pobytovou formou,  a to v lehote určenej
2a. generálnym riaditeľom, ak ide o zamestnanca podľa odseku 2 písm. a) druhého bodu,
2b. štatutárnym zástupcom centra alebo akreditovaného subjektu, ak nejde o zamestnanca podľa bodu 2a.

(4) Lekárskym potvrdením, nie starším ako tri mesiace, ktoré vydá lekár so špecializáciou v špecializačnom odbore všeobecné lekárstvo sa preukazuje
a) zdravotná spôsobilosť, ak ide o zamestnanca podľa odseku 2 písm. a) bodu 1b.,
b) telesná spôsobilosť, ak ide o zamestnanca podľa odseku 2 písm. a) bodu 1a., druhého bodu a písm. b).

(5) Psychologickým posudkom74g) vypracovaným na základe posúdenia psychickej spôsobilosti podľa odsekov 6 až 8 nie starším ako tri mesiace, sa preukazuje psychická spôsobilosť, ak ide o zamestnanca podľa odseku 2 písm. a) bodu 1a., druhého bodu a písm. b).

(6) Posúdenie psychickej spôsobilosti vykonáva psychológ so špecializáciou v špecializačnom odbore klinická psychológia.3b)

(7) Psychológ vypracuje na základe posúdenia psychickej spôsobilosti v ustanovenom predmete a zhodnotenia ustanovených kontraindikácií psychickej spôsobilosti psychologický posudok, ktorý obsahuje meno, priezvisko a kontaktné údaje posudzujúceho psychológa, meno, priezvisko, adresu obvyklého pobytu, dátum narodenia posudzovanej fyzickej osoby a ďalšie ustanovené náležitosti.

(8) Ak bolo posúdením psychickej spôsobilosti zistené, že zamestnanec neplní predpoklad psychickej spôsobilosti, zamestnanec môže požiadať o zopakovanie posúdenia psychickej spôsobilosti iným psychológom; tento psychologický posudok je pre posúdenie plnenia predpokladu psychickej spôsobilosti rozhodujúci.

(9) Centrum alebo akreditovaný subjekt sú povinní
a) zabezpečiť zamestnancovi posúdenie psychickej spôsobilosti preukazovanej psychologickým posudkom,
b) určiť spôsob zabezpečenia posúdenia psychickej spôsobilosti preukazovanej psychologickým posudkom,
c) viesť zoznam
1. pracovných miest, na ktorých musí byť plnený predpoklad psychickej spôsobilosti preukazovanej psychologickým posudkom,
2. posúdení psychickej spôsobilosti podľa odseku 3 písm. c),
d) uhrádzať zamestnancovi náklady priamo spojené s preukazovaním zdravotnej spôsobilosti podľa odseku 3 písm. b) a c).“.

Poznámky pod čiarou k odkazu 74f a 74g znejú:
„74f) § 3 ods. 1 písm. f) a § 6 zákona č. 376/2022 Z. z.
74g) § 16a zákona č. 576/2004 Z. z. v znení neskorších predpisov.“.

224. V § 94 ods. 1 prvej vete sa za slová „orgánom sociálnoprávnej ochrany detí a sociálnej kurately“ vkladá čiarka a slová „Centru pre medzinárodnoprávnu ochranu detí a mládeže“ a na konci sa pripájajú tieto slová: „a na účely plnenia ich úloh podľa osobitných predpisov50)“.

225. V § 94 ods. 1 druhej vete sa za slovo „kurately,“ vkladajú slová „Centrum pre medzinárodnoprávnu ochranu detí a mládeže,“.

226. V § 94 ods. 5 sa na konci pripájajú tieto slová: „a zúčastniť sa koordinačného stretnutia zorganizovaného orgánom sociálnoprávnej ochrany detí a sociálnej kurately. Na koordinačné stretnutie môže orgán sociálnoprávnej ochrany detí a sociálnej kurately podľa povahy riešenej situácie dieťaťa prizvať aj iné subjekty. Orgán sociálnoprávnej ochrany detí a sociálnej kurately a subjekty podľa prvej vety a druhej vety sú oprávnené v rámci koordinačného stretnutia poskytovať informácie zo svojej činnosti v rozsahu nevyhnutnom na riešenie situácie dieťaťa; na subjekty zúčastnené na koordinačnom stretnutí sa vzťahuje § 96 rovnako.“.

227. V § 94 odsek 6 znie:
„(6) Škola a školské zariadenie sú povinné zúčastniť sa rodinnej konferencie alebo prípadovej konferencie podľa § 11a, ak ich na tento účel prizve orgán sociálnoprávnej ochrany detí a sociálnej kurately alebo centrum.“. 

228. § 94 sa dopĺňa odsekom 7, ktorý znie:
„(7) Orgán sociálnoprávnej ochrany detí a sociálnej kurately poskytne škole alebo zariadeniu poradenstva a prevencie na ich žiadosť informáciu z výkonu opatrení sociálnoprávnej ochrany detí a sociálnej kurately pre dieťa v ustanovenom rozsahu na účel výkonu odborných činností prostredníctvom podporných úrovní podľa osobitného predpisu.74h) Orgán sociálnoprávnej ochrany detí a sociálnej kurately je na účely podľa prvej vety oprávnený poskytnúť osobné údaje dieťaťa, rodiča dieťaťa a osoby, ktorá sa osobne stará o dieťa, podľa § 96c ods. 2 okrem údajov týkajúcich sa zdravia.“.

Poznámka pod čiarou k odkazu 74h znie:
„74h) § 131 zákona č. 245/2008 Z. z. v znení neskorších predpisov.“.

229. V § 96 prvej vete sa za slovo „kurately,“ vkladajú slová „Centra pre medzinárodnoprávnu ochranu detí a mládeže,“ a slová „zákonom, je povinný“ sa nahrádzajú slovami „zákonom, fyzická osoba spolupracujúca s orgánom sociálnoprávnej ochrany detí a sociálnej kurately podľa § 94 ods. 5 alebo zúčastnená na rodinnej konferencii alebo prípadovej konferencii a člen komisie podľa § 51b a § 81 ods. 3 sú povinní“.

230. V § 96a ods. 1 prvej vete sa slová „Ak je orgánu sociálnoprávnej ochrany detí a sociálnej kurately oznámené porušovanie práv dieťaťa, je povinný utajiť totožnosť oznamovateľa, ak o to oznamovateľ požiada“ nahrádzajú slovami „Orgán sociálnoprávnej ochrany detí a sociálnej kurately je povinný utajiť totožnosť oznamovateľa podľa § 7 ods. 1, ak ide o fyzickú osobu, ktorá nie je podnikateľom, a ak o to požiada“.

231. V § 96b odsek 1 znie:
„(1) Subjekt podľa § 71 ods. 1 písm. a) druhého bodu a tretieho bodu a písm. b) až f) a zariadenie vedú spisovú dokumentáciu o dieťati a plnoletej fyzickej osobe, pre ktoré sú vykonávané
a) opatrenia sociálnoprávnej ochrany detí a sociálnej kurately podľa § 2a,
b) úlohy podľa § 4a.“.

232. V § 96b ods. 2 sa slová „o vykonávaní oprávnení podľa § 93b,“ nahrádzajú slovami „podľa § 93aa ods. 4 a 5,“.

233. V § 96b ods. 4 písmeno e) znie:
„e) záznam z rozhovoru s dieťaťom.“.

234. V § 96b sa odsek 4 dopĺňa písmenami f) až h), ktoré znejú:
„f) vyjadrenie inej fyzickej osoby ako rodiča dieťaťa alebo osoby, ktorá sa osobne stará o dieťa, a záznam z rozhovoru s touto fyzickou osobou,
g) oznámenie podľa § 96a, ak bola utajená totožnosť oznamovateľa,
h) meno a priezvisko zamestnanca subjektu poskytujúceho informácie potrebné na výkon opatrení alebo na účel plnenia úloh subjektom podľa odseku 1.“.

235. V § 96b sa za odsek 4 vkladá nový odsek 5, ktorý znie:
„(5) Okrem časti spisovej dokumentácie podľa odseku 4 sa nesprístupňuje aj
a) spisová dokumentácia dieťaťa vedená orgánom sociálnoprávnej ochrany detí a sociálnej kurately podľa § 73 ods. 3 a Centrom pre medzinárodnoprávnu ochranu detí a mládeže,
b) časť spisovej dokumentácie dieťaťa získaná subjektmi podľa odseku 1 na účely sprostredkovania náhradnej rodinnej starostlivosti dieťaťu, vedená orgánom sociálnoprávnej ochrany detí a sociálnej kurately, ktorý nie je uvedený v písmene a), a centrom.“.

Doterajší odsek 5 sa označuje ako odsek 6.

236. V § 96b ods. 6 sa slová „Odsek 4 sa nevzťahuje“ nahrádzajú slovami „Odseky 4 a 5 sa nevzťahujú“.

237. § 96b sa dopĺňa odsekmi 7 až 9, ktoré znejú:
„(7) Ak bol ukončený výkon opatrení sociálnoprávnej ochrany detí a sociálnej kurately pre dieťa, jeho rodiča alebo osobu, ktorá sa osobne stará o dieťa, spisovú dokumentáciu uchováva orgán sociálnoprávnej ochrany detí a sociálnej kurately do dovŕšenia plnoletosti dieťaťa, a ak má dieťa súrodencov, pre ktorých boli alebo sú vykonávané opatrenia sociálnoprávnej ochrany detí a sociálnej kurately, do dovŕšenia plnoletosti najmladšieho zo súrodencov.

(8) Orgán sociálnoprávnej ochrany detí a sociálnej kurately podľa § 73 ods. 3 a Centrum pre medzinárodnoprávnu ochranu detí a mládeže podľa § 44 ods. 10 a 11 uchová spisovú dokumentáciu vedenú o
a) fyzickej osobe, ktorá má záujem stať sa pestúnom alebo osvojiteľom, a o fyzickej osobe, ktorá má záujem stať sa osvojiteľom dieťaťa v náhradnej starostlivosti, 15 rokov odo dňa právoplatnosti rozhodnutia, ktorým orgán sociálnoprávnej ochrany detí a sociálnej kurately podľa § 73 ods. 3 alebo Centrum pre medzinárodnoprávnu ochranu detí a mládeže rozhodli o
1. zastavení konania vo veci zapísania 
1a. fyzickej osoby, ktorá má záujem stať sa pestúnom alebo osvojiteľom, do zoznamu žiadateľov,
1b. fyzickej osoby, ktorá má záujem stať sa osvojiteľom dieťaťa v náhradnej starostlivosti, do zoznamu žiadateľov o osvojenie dieťaťa v náhradnej starostlivosti,
2. nezapísaní 
2a. fyzickej osoby, ktorá má záujem stať sa pestúnom alebo osvojiteľom, do zoznamu žiadateľov,
2b. fyzickej osoby, ktorá má záujem stať sa osvojiteľom dieťaťa v náhradnej starostlivosti, do zoznamu žiadateľov o osvojenie dieťaťa v náhradnej starostlivosti,
b) žiadateľovi 
1. 15 rokov odo dňa právoplatnosti rozhodnutia o vyradení žiadateľa zo zoznamu žiadateľov alebo zo zoznamu žiadateľov o osvojenie dieťaťa v náhradnej starostlivosti,
2. 5 rokov odo dňa vyradenia žiadateľa zo zoznamu žiadateľov alebo zo zoznamu žiadateľov o osvojenie dieťaťa v náhradnej starostlivosti.

(9) Osobné údaje o fyzickej osobe podľa odseku 8 sa po uplynutí lehoty podľa odseku 8 anonymizujú.“.

238. V § 96d ods. 1 písm. b) sa slová „psychickej spôsobilosti záujemcu o zamestnanie podľa § 58 ods. 1“ nahrádzajú slovami „zdravotnej spôsobilosti podľa § 93l“.

239. V § 97 písm. c) sa slová „§ 93 ods. 14“ nahrádzajú slovami „§ 93aa ods. 2“.

240. V § 97 písm. e) sa na konci pripája čiarka a tieto slová: „výšku mesačného finančného príspevku podľa § 55a písm. a) tretieho bodu, výšku finančného príspevku na zabezpečenie stravovania podľa § 55a písm. c) bodu 2a. a sumu, nad ktorú sa uhrádzajú výdavky na povinnú spoluúčasť za poskytnutú zdravotnú starostlivosť alebo doplatok za lieky na lekársky predpis podľa § 55a písm. c) bodu 2b.“.

241. V § 97 písm. h) sa slová „detí a plnoletých fyzických osôb“ nahrádzajú slovami „miest pre deti a plnoleté fyzické osoby“.

242. V § 97 písm. i) sa slovo „detí“ nahrádza slovami „miest pre deti“.

243. V § 97 písm. o) sa slová ,,§ 58 ods. 5“ nahrádzajú slovami „§ 93l ods. 7“.

244. V § 97 písm. q) sa za slovo „spôsobilosti“ vkladá čiarka a slová „náležitosti zápisnice akreditačnej komisie“. 

245. V § 97 sa za písmeno v) vkladajú nové písmená w) až z), ktoré znejú:
„w) účel rodinnej konferencie a prípadovej konferencie, náležitosti záznamu z rodinnej konferencie a prípadovej konferencie a ďalšie podrobnosti podľa § 11a,
x) spôsob zriadenia komisie, zloženie komisie, výšku odmeny členov komisie a podrobnosti o činnosti komisie a špecializovanú samostatnú skupinu podľa § 51b,
y) agendu a spôsob určenia počtu miest zamestnancov orgánu sociálnoprávnej ochrany detí a sociálnej kurately podľa § 72 ods. 2 a 3 podľa ustanovenej agendy podľa § 93aa ods. 1,
z) podrobnosti a náležitosti záznamu podľa § 93aa ods. 4,
aa) náležitosti žiadosti o zapísanie do zoznamu supervízorov a vzor tejto žiadosti podľa § 93a ods. 2 a 3,
ab) rozsah informácie z výkonu opatrení sociálnoprávnej ochrany detí a sociálnej kurately pre dieťa poskytovanej podľa § 94 ods. 7,“.

Doterajšie písmená w) a x) sa označujú ako písmená ac) a ad).

246. V § 97 písm. ac) sa slová „písmen a) až v)“ nahrádzajú slovami „písmen a) až ab), ad)“.

247. Za § 100ad sa vkladajú § 100ae až 100ar, ktoré vrátane nadpisu nad § 100ae znejú:
„Prechodné ustanovenia k úpravám účinným od 1. apríla 2027
§ 100ae

Orgán sociálnoprávnej ochrany detí a sociálnej kurately nie je povinný organizovať rodinnú konferenciu a prípadovú konferenciu podľa § 11a ods. 2 písm. a) a e) v období, v ktorom počet miest jeho zamestnancov nezodpovedá počtu miest zamestnancov určeného podľa § 93aa ods. 1, najdlhšie však do 31.  marca 2030.

§ 100af

(1) Konanie o uložení výchovného opatrenia začaté pred 1. aprílom 2027, ktoré nebolo právoplatne skončené do 31. marca 2027, sa dokončí podľa tohto zákona v znení účinnom do 31. marca 2027.

(2) Na výchovne opatrenie, ktoré bolo právoplatne uložené do 31. marca 2027 alebo podľa odseku 1 a dôvody na jeho uloženie nepominuli k 31. marcu 2027, sa vzťahuje tento zákon v znení účinnom do 31. marca 2027, ak odsek 3 neustanovuje inak.

(3) Na výchovné opatrenie podľa odsekov 1 a 2 sa vzťahuje § 14 ods. 1 a 2 v znení účinnom od 1. apríla 2027.

§ 100ag

(1) Konanie o zapísanie fyzickej osoby, ktorá má záujem stať sa pestúnom alebo osvojiteľom, do zoznamu žiadateľov a konanie o zapísanie fyzickej osoby, ktorá má záujem stať sa osvojiteľom dieťaťa v náhradnej starostlivosti, do zoznamu žiadateľov o osvojenie dieťaťa v náhradnej starostlivosti začaté pred 1. aprílom 2027, ktoré nebolo právoplatne skončené do 31. marca 2027, sa dokončí podľa tohto zákona v znení účinnom do 31. marca 2027.

(2) Žiadateľ zapísaný do zoznamu žiadateľov alebo do zoznamu žiadateľov o osvojenie dieťaťa v náhradnej starostlivosti podľa tohto zákona v znení účinnom do 31. marca 2027, je žiadateľom zapísaným do tohto zoznamu podľa tohto zákona v znení účinnom od 1. apríla 2027.

(3) Ak žiadateľ začal aktualizáciu prípravy na náhradnú rodinnú starostlivosť pred 1. aprílom 2027 a neskončil ju do 31. marca 2027, lehota podľa § 41 ods. 2 písm. f) v znení účinnom od 1. apríla 2027 začína plynúť 1. apríla 2027.

§ 100ah

Orgán sociálnoprávnej ochrany detí a sociálnej kurately podľa § 73 ods. 1 zriadi komisiu podľa § 51b ods. 1 do 30. septembra 2027. Centrum, ktoré zaradilo dieťa do ustanovenej špecializovanej samostatnej skupiny pred 1. októbrom 2027, podá žiadosť o vyjadrenie k zaradeniu dieťaťa do ustanovenej špecializovanej samostatnej skupiny do 15. októbra 2027.

§ 100ai

(1) Ak súd zveril dieťa neodkladným opatrením do starostlivosti rodiča alebo inej plnoletej fyzickej osoby a centrum odovzdalo dieťa tejto osobe pred 1. aprílom 2027, lehota podľa § 54 ods. 5 začína plynúť 1. apríla 2027.

(2) Dohoda o podmienkach zotrvania mladého dospelého v centre uzatvorená pred 1. aprílom 2027 na určitú dobu, ktorá má uplynúť po 31. marci 2027, sa považuje za dohodu uzatvorenú na dobu do dovŕšenia veku 25 rokov mladého dospelého. 

(3) Centrum informuje mladého dospelého o spôsobe zabezpečenia starostlivosti podľa § 55a do 30. apríla 2027. Finančný príspevok podľa § 55a písm. a) tretieho bodu sa prvýkrát vyplatí na mesiac máj 2027.

§ 100aj

(1) Ak centrum začalo vykonávať opatrenia pobytovou formou podľa § 61 ods. 1 písm. a) pred 1. aprílom 2027, doručí rodičovi dieťaťa alebo osobe, ktorá sa osobne stará o dieťa, návrh zmeny dohody v súlade s § 61 ods. 3 a 4 v znení účinnom od 1. apríla 2027.

(2) Na výšku úhrady za vykonávanie opatrení pobytovou formou v centre zriadenom obcou alebo vyšším územným celkom sa do vydania všeobecne záväzného nariadenia obce alebo vyššieho územného celku podľa § 61 ods. 7 v znení účinnom od 1. apríla 2027 vzťahuje tento zákon v znení účinnom do 31. marca 2027.

§ 100ak

(1) Centrum zriadené orgánom sociálnoprávnej ochrany detí a sociálnej kurately podľa § 73 ods. 1 predloží tomuto orgánu do 30. septembra 2027 program, špecializovaný program alebo resocializačný program upravený v súlade s týmto zákonom v znení účinnom od 1. apríla 2027. Do schválenia programu podľa prvej vety centrum vykonáva opatrenia podľa programu, špecializovaného programu alebo resocializačného programu uplatňovaného k 31. marcu 2027. Ak zmena programu, špecializovaného programu alebo resocializačného programu nie je zmenou podľa prvej vety, centrum zriadené orgánom sociálnoprávnej ochrany detí a sociálnej kurately podľa § 73 ods. 1 postupuje podľa § 73 ods. 1 písm. c) v znení účinnom od 1. apríla 2027.

(2) Centrum, ktoré vykonáva opatrenia podľa tohto zákona na základe udelenej akreditácie, predloží ministerstvu do 30. septembra 2027 program, špecializovaný program alebo resocializačný program upravený v súlade s týmto zákonom v znení účinnom od 1. apríla 2027. Zmena programu, špecializovaného programu alebo resocializačného programu podľa prvej vety sa považuje za zmenu rozhodujúcich skutočností podľa § 83 ods. 5 písm. h).

§ 100al

Orgán sociálnoprávnej ochrany detí a sociálnej kurately podľa § 73 ods. 2 upraví do 31. decembra 2027 plán sociálnej práce s dieťaťom, jeho rodičmi alebo osobou, ktorá sa osobne stará o dieťa, podľa tohto zákona v znení účinnom od 1. apríla 2027.

§ 100am

(1) Ak orgán sociálnoprávnej ochrany detí a sociálnej kurately zabezpečuje výkon opatrení
a) prostredníctvom výziev na podávanie projektov podľa § 73 ods. 5 v znení účinnom do 31. marca 2027 vyhlásených pred 1. aprílom 2027, takto zabezpečené opatrenia sa v roku 2027 vykonávajú podľa tohto zákona v znení účinnom do 31. marca 2027,
b) ambulantnou formou alebo terénnou formou podľa zverejneného spôsobu zabezpečenia v určenom centre podľa § 89 ods. 3 písm. d) druhého bodu v znení účinnom do 31. marca 2027, takto zabezpečené opatrenia sa v roku 2027 vykonávajú podľa tohto zákona v znení účinnom do 31. marca 2027.

(2) Ak centrum začalo vykonávať opatrenia pobytovou formou podľa § 47 pre dieťa alebo pre dieťa a jeho rodiča, osobu, ktorá sa osobne stará o dieťa, alebo inú blízku osobu dieťaťa podľa § 48 ods. 3 v znení účinnom do 31. marca 2027, výkon opatrení pobytovou formou sa dokončí podľa § 48 ods. 3 v znení účinnom od 1. apríla 2027. Odporúčanie orgánu sociálnoprávnej ochrany detí a sociálnej kurately na výkon opatrení podľa prvej vety vydané pred 1. aprílom 2027 sa považuje za súhlas vydaný podľa tohto zákona v znení účinnom od 1. apríla 2027.

(3) Na účely určenia a vypracovania priorít v oblasti zabezpečenia vykonávania opatrení sociálnoprávnej ochrany detí a sociálnej kurately na rok 2028, orgán sociálnoprávnej ochrany detí a sociálnej kurately
a) podľa § 73 ods. 2 a 3 predloží návrh priorít a návrh ich zabezpečenia podľa 89 ods. 4 písm. b) v znení účinnom od 1. apríla 2027 do 15. apríla 2027,
b) podľa § 73 ods. 1 vypracuje v spolupráci s orgánmi sociálnoprávnej ochrany detí a sociálnej kurately v územných obvodoch určených orgánov sociálnoprávnej ochrany detí a sociálnej kurately prehľad regionálnych potrieb v oblasti vykonávania pobytového opatrenia súdu a v oblasti vykonávania pobytového opatrenia na základe dohody v týchto územných obvodoch do 20. apríla 2027.

§ 100an

(1) Konanie vo veci akreditácie podľa § 72 písm. b) prvého bodu, začaté pred 1. aprílom 2027, ktoré nebolo právoplatne skončené do 31. marca 2027, sa dokončí podľa tohto zákona v znení účinnom do 31. marca 2027; to neplatí na uznanie odbornej spôsobilosti zodpovedného zástupcu podľa § 82 ods. 4 v znení účinnom od 1. apríla 2027 a na dôvody prerušenia konania podľa § 85 ods. 3 v znení účinnom od 1. apríla 2027.

(2) Akreditovaný subjekt, ktorému bola udelená akreditácia pred 1. aprílom 2027, sa považuje za akreditovaný subjekt, ktorý plní podmienky akreditácie podľa tohto zákona v znení účinnom od 1. apríla 2027.

§ 100ao

Orgány sociálnoprávnej ochrany detí a sociálnej kurately podľa § 73 utvoria podmienky na zavedenie ustanovených agend s počtom miest zamestnancov určeným podľa § 93aa ods. 1 v znení účinnom od 1. apríla 2027 do 31. marca 2030.

§ 100ap

U zamestnanca, ktorý spĺňa k 30. marcu 2027 kvalifikačné predpoklady na vykonávanie opatrení sociálnoprávnej ochrany detí a sociálnej kurately podľa § 93 ods. 1 a 3 v znení účinnom do 30. marca 2027, sa v tomto právnom vzťahu kvalifikačné predpoklady na vykonávanie týchto opatrení podľa § 93 ods. 1 a 3 v znení účinnom od 1. apríla 2027 považujú za splnené.

§ 100aq

Pri žiadostiach o zapísanie do zoznamu supervízorov a žiadostiach o opakované zapísanie do zoznamu supervízorov podaných pred 1. aprílom 2027 sa postupuje podľa tohto zákona v znení účinnom do 31. marca 2027.

§ 100ar

(1) U zamestnanca, u ktorého sa vyžaduje splnenie predpokladu zdravotnej spôsobilosti podľa § 93l a ktorého pracovný pomer trvá k 1. aprílu 2027, sa predpoklad splnenia zdravotnej spôsobilosti považuje za splnený, ak sa nepreukáže opak.

(2) Ak záujemca o zamestnanie doložil na účel preukázania psychickej spôsobilosti psychologický posudok podľa § 58 v znení účinnom do 31. marca 2027, tento psychologický posudok sa považuje za psychologický posudok podľa § 93l ods. 5 a 6.“.

248. V prílohe č. 2 sa vypúšťajú druhý bod a tretí bod.

Doterajší štvrtý bod sa označuje ako druhý bod.

249. Príloha č. 2 sa dopĺňa tretím bodom, ktorý znie: 
„3. Smernica Európskeho parlamentu a Rady (EÚ) 2024/1346 zo 14. mája 2024, ktorou sa stanovujú normy pre príjem žiadateľov o medzinárodnú ochranu (prepracované znenie) (Ú. v. EÚ L, 22.2.2024).“.

Čl. II

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z., zákona č. 331/2022 Z. z., zákona č. 390/2022 Z. z., zákona č. 420/2022 Z. z., zákona č. 494/2022 Z. z., zákona č. 495/2022 Z. z., zákona č. 518/2022 Z. z., zákona č. 110/2023 Z. z., zákona č. 119/2023 Z. z., zákona č. 293/2023 Z. z., zákona č. 529/2023 Z. z., zákona č. 40/2024 Z. z., zákona č. 125/2024 Z. z., zákona č. 144/2024 Z. z., zákona č. 201/2024 Z. z., zákona č. 360/2024 Z. z., zákona č. 361/2024 Z. z., zákona č. 362/2024 Z. z., zákona č. 363/2024 Z. z., zákona č. 23/2025 Z. z., zákona č. 69/2025 Z. z., zákona č. 150/2025 Z. z., zákona č. 157/2025 Z. z., zákona č. 176/2025 Z. z., zákona č. 242/2025 Z. z., zákona č. 258/2025 Z. z., zákona č. 261/2025 Z. z., zákona č. 344/2025 Z. z., zákona č. 406/2025 Z. z., zákona č. 44/2026 Z. z., zákona č. 69/2026 Z. z., zákona č. 123/2026 Z. z. a zákona č. 136/2026 Z. z. sa dopĺňa takto:

V § 16a sa odsek 1 dopĺňa písmenom e), ktoré znie:
„e) na vykonávanie pracovnej činnosti v oblasti sociálnoprávnej ochrany detí a sociálnej kurately podľa osobitného predpisu.17b)“.

Poznámka pod čiarou k odkazu 17b znie:
„17b) Napríklad § 93l zákona č. 305/2005 Z. z. v znení zákona č. .../2026 Z. z., § 7 ods. 2 zákona č. 376/2022 Z. z. o profesionálnych náhradných rodičoch a o zmene a doplnení niektorých zákonov.“.

Čl. III

Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 209/2019 Z. z., zákona č. 310/2019 Z. z., zákona č. 271/2021 Z. z., zákona č. 414/2021 Z. z., zákona č. 92/2022 Z. z., zákona č. 128/2022 Z. z., zákona č. 136/2023 Z. z., zákona č. 182/2023 Z. z., zákona č. 291/2024 Z. z., zákona č. 191/2025 Z. z. a zákona č. 325/2025 Z. z. sa mení takto:

V § 16 ods. 3 sa slová „okrem preukázania zdravotnej spôsobilosti podľa odsekov 1 a 2 sa vyžaduje aj preukázanie psychickej spôsobilosti podľa osobitného predpisu.20)“ nahrádzajú slovami „ktorým je  zariadenie sociálnoprávnej ochrany detí a sociálnej kurately,1) na zdravotnú spôsobilosť tohto zamestnanca sa vzťahuje osobitný predpis.20)“.

Poznámka pod čiarou k odkazu 20 znie:
„20) § 93l zákona č. 305/2005 Z. z. v znení zákona č. ..../2026.“.

Čl. IV

Zákon č. 376/2022 Z. z. o profesionálnych náhradných rodičoch a o zmene a doplnení niektorých zákonov v znení zákona č. 141/2025 Z. z. sa mení a dopĺňa takto:

1. V § 3 ods. 1 písmeno g) znie:
„g) má psychickú spôsobilosť preukazovanú psychologickým posudkom podľa osobitného predpisu,3)“.

Poznámka pod čiarou k odkazu 3 znie:
„3) § 93l zákona č. 305/2005 Z. z. v znení zákona č. .../2026 Z. z.“.

2. V § 7 ods. 1 písm. a) a písm. b) prvom bode sa slová „jeden rok“ nahrádzajú slovami „tri mesiace“.

3. Poznámka pod čiarou k odkazu 5 znie:
„5) § 93l ods. 6 až 9 zákona č. 305/2005 Z. z. v znení zákona č. .../2026 Z. z.“.

4. V § 21 ods. 2 sa slová „12 hodín“ nahrádzajú slovami „8 hodín“.

5. V § 23 ods. 4 písm. b) sa slová „základnej stupnice platových taríf zamestnancov pri výkone práce vo verejnom záujme“ nahrádzajú slovami „osobitnej stupnice platových taríf nepedagogických zamestnancov10c)“ a slová „základnú stupnicu platových taríf zamestnancov pri výkone práce vo verejnom záujme“ sa nahrádzajú slovami „osobitnú stupnicu platových taríf nepedagogických zamestnancov“.

Poznámka pod čiarou k odkazu 10c znie:
„10c) Príloha č. 3a zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 191/2025 Z. z.“.

6. Za § 46 sa vkladá § 47, ktorý vrátane nadpisu znie:
„§ 47
Prechodné ustanovenia k úpravám účinným od 1. apríla 2027

(1) Ak na účely preukázania psychickej spôsobilosti manžela záujemcu o prácu alebo manžela profesionálneho náhradného rodiča, ak sa stal manželom profesionálneho náhradného rodiča po vzniku pracovného pomeru profesionálneho náhradného rodiča, bol predložený psychologický posudok podľa § 7 ods. 1 písm. a) a písm. b) prvého bodu a ods. 2 v znení účinnom do 31. marca 2027, tento psychologický posudok sa považuje za psychologický posudok podľa § 7 ods. 1 písm. a) a písm. b) prvého bodu a ods. 2 v znení účinnom od 1. apríla 2027.

(2) Nariadenie vlády Slovenskej republiky, ktorým sa ustanovuje vyššia suma základnej zložky mzdy profesionálneho náhradného rodiča, vydané podľa § 23 ods. 4 písm. b) v znení účinnom do 31. marca 2027 sa považuje za nariadenie vlády Slovenskej republiky vydané podľa § 23 ods. 4 písm. b) v znení účinnom od 1. apríla 2027.“.

Čl. V

Tento zákon nadobúda účinnosť 1. apríla 2027 okrem čl. I bodov 137, 138 a 140, ktoré nadobúdajú účinnosť 1. januára 2028.

